Zonas de juego para turistas | Transparencia Amurrio Gardentasuna\nZonas de juego para turistas\nCasinos en España: Donde los Turistas Pueden Jugar\nZaleentzat poker eta casino ez da gehiago center jokoak aukera hori Espainian. Turista mundu osoko nor doa herrialde honetan, ez du amets Turkia denda swimsuits, adibidez, baina instalazio joko luxuzko, non joko gozatu ahal izango duzu eta apurtu handi bat jackpot. Kontuan izan behar da joko oinarritutako jokalari skill eta zorte fades atzealdean sartu zen legeztatu herrialdeko amaieran, 70 urte. Gainera, espainiarrek bat dira Nazio gehienak apustu munduan, eta, beraz, ez da harritzekoa, ia guztiak turismo-hiri bat izan casino lehen-mailako cualquieramientos. Irakurri buruz gehiago simugames.at munduari buruzko jokoa eta onena casinos eskualdean.\nOspetsuena profesionala harrigarria, egin Espainia ospetsua arloan poker, kideak dira PokerStars taldeak, barne Juan Manuel Pastor, emakumeak gehiago dira arrakasta harrigarria Leo Margets, eta, jakina, tenis jokalari, mundu osoan ezaguna Rafael Nadal.\nNon Play Poker Espainian?\nIa guztiak handi edo, besterik gabe, turista batzuk estazioak espainiako hiri aurkitzeko gai izango da poker klub eta casinos gustu guztiak egokitzeko eta poltsikoan. Bada ari zaren joan Pirinioetan, ez bakarrik gozatzeko, eguzkia, izpiak, baina, era berean jokatzeko txartelak, lehenik eta behin behar duzu Turkia mitikoaren Barcelona.\nHemen izan zen, hiriburua, Kataluniako bat eskaintzen luxuzko, Casino Barcelona, zein ongietorria parte-hartzaileek Europako Poker Tour urte bakoitzeko. Barcelona arrazoi bat bihurtu zen, hiri bat zein ohore handia izan zen, 2004. urtean izan zen lehen etapa honetan izen handiko europako txapelketa. Lanbide harrigarria Barcelona ez da bitxi bat hirian, zeren eta, askotan, ez da beste lehiaketa elite, izeneko World Poker Tour. Hiriburuan, eskuineko erdian hiria da Casino Politeknikoa, zeinen historia datak atzera azken 200 urteetan.\nGogora dezagun, amaieran 90eko handiena Casino espainiako gran Madrid, kokatzen 30 km hiriburua, herri txiki batean erreskatatu torrelod ez zen eskandalua ez gabe gatazka. Matematikari bat izendatu Gonzalo García-Pelayo bat garatu du matematiko Eskema, zein onartzen berarekin batera bere familiako kide beat casino baino gehiago $1 milioi gain diab irabazlea izan zen irabazteko gai bat epailearen kasuan erakutsiz duten matematika analisia ez da iruzurra.\nHoriek poker harrigarria ari dira sarrerak erosi Espainian, gogoratu, ez dira oraindik zenbaki bat espainiako Estrellas Poker Tour, fase zein dira dabilen Bartzelona, Madril, Valentzia Marbella. Ahal izango duzu zure zorte saiatu at jolasten casino nahiz zalea izatea dantza, musika eta aisialdi; irla Ibiza ere bere Casino Ibiza.\nMugak eta Erosi-ins Play Espainian\nEspainia ez da inoiz jotzen estazio bat merkea, baina ez dira poker guneak zaporea behin eta aurrekontua.\nOhiko eta benetako poker parte hartu ahal izango duzu txapelketak, non tasak neurtzen dira zenbakiak hiru digituak edo are lau digituak. Horiek amesten duten poker jolasten ia ezer zoriontsu izango da, gehienak geroztik klub eta poker casinos emango joko bat gutxieneko muga ½ Euro. Dagokionez, gaztelaniaz, establezimendu gehiago luxuzko eta modan, hori ez du onartzen sarrera turista arrunt, mugak izan daiteke, ehunka euro.\nZer City4 Aukeratu Hasiberri\nDagoeneko aipatu bezala, Espainia ez da merkea, beraz, une poker mahai hona hemen, askotan, joko aukera turistak batera poltsikoak beteta, hau da, erraz gainditzeko benetako profesional bat. Hasiberri poker behar ez Indioilar-zentroak, poker, hala nola Madril, Bartzelona eta ez dago handi bat izateko arriskua harrapariak marrazoak poker. Hobe da aukeratu turismo-hiriak, non ez da probabilitate handia duten azken taula izango da turista arrunt ez duten trebetasunak super matematiko eta analitikoa.\nBada nahi duzu ona izan gainerako Espainian eta, aldi berean, play casino, ondoren, joan Malaga, Nerja, Marbella, Estepona, Torremolinos eta Benalmadena.\nProfesional eta egia zale jokoa, Espainiako leku handi bat da, aisialdirako. Lehenik eta behin, ez dira dozenaka casinos mundu osoan ezaguna. Bigarren lekuan, iritsiko dezakezu ospetsuan txapelketa ospatu nagusien poker Gelak. Hirugarren lekuan, ez da erraza batera online jokoak aurkitu ahal izango duzu, eta cash jokoak.\nUdalaren oinarrizko informazioa\nZerikusia duten erakundeak\nINFORMAZIO EKONOMIKO-FINANTZARIOA ETA ONDAREZKOA\nKONTRATAZIOA – HITZARMENAK – DIRU-LAGUNTZAK\nBeste Udal Plan edo Programa batzuk\nInformazio publikoan dauden udal agiriak


Argitalpena: EHAA, 1988/3/4, 45. zk.; EAO, 2012/3/13, 62. zk.\n§ 98. 2/1988 LEGEA, OTSAILAREN 5EKOA, "INSTITUTO VASCO DE LA MUJER/EMAKUMEAREN EUSKAL ERAKUNDEA" SORTARAZTEARI BURUZKOA\nMaila ezberdinetako lege-arauek gizonezkoen eta emakumezkoen arteko berdintasuna aitortzea, eta horietan seksuagatiko inolako bereizkeriarik izateko berarizko debekua, demokraziazko gizarte guztiek duten ezaugarria da. Hala ere, aldarrikapena egite hutseko manuen egitezko eskaria nabaria da.\nEsandako manuak ematen dituzten arau horiek berak, hona nola, Estatutoko 9garren atala, Herri-Agintari guztiei, hauek, eskubideak eragingarriak izateko bideak erraztuz nahiz hori ezinezko egin edo horretarako eragozpen izan daitezen oztopobideak kenduz, izan denekoan oinarrituz ekintza baikorra aurrera eraman dezatela aginduzkoak dira, eta agintari horiei gurariz besteko egoera bere esku dituzten neurri guztiez baliatuz zuzentzeko agindua ematen diete.\nEmakumearekin bereizkeriaz jokatzeko era guztiak benetan ezabatzea eta horrek gure elkarteko alor guztietan eskuhartzeari bultz egiteko beharrezko izan daitezen neurriak hartzea ditu gaur egun Eusko Legebiltzarrak lehen-mailako gai.\nHorrela bada, Euskal Herriko Autonomia-Estatutoan, Konstituzioan eta ONU-ko Batzar Nagusiak 1979garreneko abenduan onartu eta Espainiako Erresumak 1984garreneko aurkako bereizkeria-modu guztiak ezabatzeari buruzko Lan-Bilkuran agintzen denaren indarrez, Legebiltzar honek Autonomia-Elkarte osoan ekintza bateratuari indar egiteko lana bere gain hartzen du, aurkezten diren helburuen bermapide izanezko erakundea sortu eta gizartean gero eta haundiagoa eta garrantzitsuagoa den eta gai honekikoan euskal herri-agintarien artezko partaidetza beharrezko duen eskabideari ere erantzuna emanez.\n1. Atala - Nolakoa eta lege-jaurpideak\n1.- "Instituto Vasco de la Mujer/Emakumearen Euskal Erakundea" Lehendakaritzari atxikitako Ihardutze-Erakunde Burujabe gisa sortarazten da.\n2.- "Instituto Vasco de la Mujer/Emakumearen Euskal Erakundea" legezko berenezko nortasunduna izango da, Lege honetan, 1982garreneko ekainaren 22ko Euskal Herriko Herriogasuntza Nagusiaren antolarauen Legean, 1983garreneko abenduaren 20ko Euskadiko Diruegitamu-Jaurpideen Legean agintzen direnak eta Autonoma-Elkarteko Iraskundegoren-mailako Izaikiei ezarri dakizkiekeen gainontzeko legeak izango ditu jaurpide.\n"Instituto Vasco de la Mujer/Emakumearen Euskal Erakundea"-k Euskal Herriko politika, ekonomia, kultura eta gizarte-bizitzako alor guztietan gizonezkoen eta emakumezkoen arteko benetako eta egiazko berdintasuna lortzea du funtsezko xede, eta hori lortzeko helburu gisa, Erakundeak seksuen arteko berdintasuna errazteko bideei bultz egitea eta hori bete-betean lortzeko eragozpen izan daitezen izatezko eta lege-aldetikako oztopo guztiak kentzea, eta Euskadin emakumeari bereizkeria egiteko era guztiak ezabatzea erabaki du.\nHonako hauek izango dira Instituto Vasco de la Mujer/Emakumearen Euskal Erakundearen egitekoak:\na) Gorago azaldutako helburuak lortzeko xedezko artezpideak antolatzea, eta Autonomia-Elkarteko herri-agintari ezberdinek horiek erabili ditzaten indar egitea.\nb) Indarrean dauden legeen eta horiek erabiltzearen-arta izatea, eta, behar izanez gero, bi seksutakoen artean benetako eta egiazko berdintasuna izatea zailtzen edo eragozten duten oztopo guztiak ezabatzeko xedezko lege-aldakuntzetarako saloak egitea.\nc) Politika, ekonomia, kultura eta gizarte-bizitzan emakumea aurkitzen deneko egoera aztertu, aribide-alor ezberdinetan aurrera eraman beharreko politika taiutzeko xedezko azterlangintza bereziki suztatuz, horretarako behar diren eskuarteak eskuratuz.\nd) Emakumeari datxezkonak izan eta Eusko Jaurlaritzak eta Foru-Diputazioek gerta ditzaten oinarrizko burupideen antolatze-aldian txostenak eta erizpenak ematea.\ne) Autonomia-Elkarteko herri-agintaritza bereziek burutu behar eta emakumearen egoeran eraginik izan dezaten ihardunerako egitarauen artean beharrezko lankidetza-neurriak bultzatzea.\nf) Asmotango helburuak lortzeko, Eusko Jaurlaritzako Sail bereziei, Diputazioei eta Udalei aholkuak eta laguntza ematea, eta hori, Toki-Jaurpidetarako Oinarri-Arauak Araupetzezko Legeko 28garren atalean agindutakoaren arauera, Erakundeak eginbideratuko dituen ekintzen osagarritarakoak jartzeko Udalei akio eginez eta eskatuz, batipat.\ng) Emakumearen eta bereziki laguntza-beharrik haundienean aurkitzen direnen aldeko zerbitzugintza suztatzea.\nh) Jendea kontura-arazteko, beharrezko eritzitako suztapen eta zabalkunde-ekintzen bidez, herritar guztiei eta Euskal Herriko emakumeei bereziki emakumeak zer arazo dituen jakinaraztea. Seksua dela eta emakumearen eskubideak bereizkeriarik, gehiegikeriarik izan dutelako edo horiek hautsi direlako egin daitezen salaketak Erakundearen bidez bideratuko dira, eta egoki izan daitezen ekintzak erabakiko ditu.\ni) Euren helburu edo egitekoak direla eta Erakundearen helburuak lortzeko lagungarri izan daitezen elkarte, iraskunde eta beste izaiki eta ihardutze-erakundeekin, baita beste Autonomia-Elkarteetako, Erresumako eta beste nazioetako antzerako erakunde eta ihardutze-erakundeekin ere, harremanak eta partaidetzarako bideak sortuko ditu.\nj) Bere helburuei datxekielako eman lekiokeen beste edozein egiteko.\n4. Atala - Ihardutze-egitamua, urtean-urteko Erizpen idazkia eta Txostena\n1.- Erakundeak Jaurlaritzari, onarpen-eske, legegintzaldi bakoitzaren hasieran, bi seksuetakoen arteko benetako eta egiazko berdintasuna eragozten edo zailtzen duten oztopoak kentzeko xedezko eta indarra Autonomia-Elkarte osoan izango lukeen neurri-saila aurkeztuko dio.\n2.- Halaber, egutegi-urte bakoitzaren hasieran Erakundeak Jaurlaritzari, emakumea Euskadin aurkitzen deneko egoera haztatuzko Erizpen-idazkia, eta alor horretan herri-agintaritzek izan duten jokabideari buruzko Txostena aurkeztuko dizkio, eta horietan Egitamuko helburuak zenbateraino bete diren esango da.\n3.- Bai Egitamuaren berri, baita Erizpen-Idazkiaren eta Txostenaren berri ere, Eusko Legebiltzarrari emango zaio eta Autonomia-Elkarteko Foru-Diputazioetara eta Udaletara ere bidaliko dira.\n5. Atala - Artezte-Sailak\nHonako hauek dira Erakundeko artezte-sailak:\n6. Atala - Artezte-Batzordea\n1.- Honako hauek izango dira Artezte-Batzordearen osakide:\nLehendakari: Eusko Jaurlaritzako Lehendakaria.\nLehendakariorde: Erakundeko Zuzendaria.\nBatzordekideak: Autonomia-Elkarteko Arduralaritzaren izeneko lau lagun. Hauek Artezkari-mailakoak izango dira gutxienez eta:\ngaiekikoan agintepiderik duten Sailek aurkeztutakoen artetik Jaurlaritzak izendatuko ditu.\nForu-Diputazioaren izeneko hiru lagun; hauen mailak ere aurreko taldearentzat esandakoaren kidekoa izan beharko du gutxienez, eta bakoitzaren Jaurtze-Batzordeak izendatuko ditu.\nAutonomia-Elkarteko Udaletako hiru lagun; hauek izendatzeko era araudibidez zehaztuko da.\nEusko Legebiltzarreko Giza-Eskubideen Batzordearen izeneko bat; hau Legegintzaldi bakoitzerako Batzorde horretako kideen artetik aukeratuko da.\nSeksuen arteko berdintasunaren alde berenez nahiz lanbidez jokatu izana ondo erakutsi dutenen artetik Eusko Legebiltzarrak legegintzaldi bakoitzerako izendatutako sei lagun.\n2.- Artezte-Batzordeak Osoko Bilkura eta Batzorde Iraunkor bidez jokatuko du. Honen osatze-modua, egitekoak eta aribiderako jaurpideak araudi-bidez zehaztuko dira.\n7. Atala - Zuzendaria\nErakundeko Zuzendaria izendatzea bai kentzea, Dekretoz egingo da.\n8. Atala - Diruegitamua\n"Instituto Vasco de la Mujer/Emakumearen Euskal Erakundea"-k, bere helburuei erantzun ahal izateko, Autonomia-Elkarteko Diruegitamu Nagusietan, urte bakoitzerako berenezko diruegitamua izango du.\nEusko Jaurlaritzari, Lege hau osabideratzeko eta betebideratzeko behar daitezen aginduak emateko baimena ematen zaio.


CLAUDIA DIAS - Dantzaldia 2019\naza 30 – abe 1 | La FuNdicIOn\n2019an hasi zen Claudia Dias Sete Anos Sete Peças proiektukolaugarren piezan lan egiten. Aurreko hiruretan Pablo Fidalgo Lareo*, Luca Bellezze eta Igor Gandraizan ziren artista gonbidatuak, eta orain proiektuak klabe femeninoan jarraitzen du Euskal Herriko Idoia Zabaleta koreografo eta dantzariarekin.\n*Monday-watch out to your rightpieza 2016ko Dantzaldian aurkeztu zen.\nIdoia Zabaleta –erreberentzia gutxikoa, askea, arduratsua, punka, eskuzabala, inteligentea, ekintzailea– proiektu honetarako aukera naturala da, Claudiarekin duen konplizitatea dela eta. 2014an sormen-tailer bat egin zuten «penintsulako bazter honetan» –hau da, gurean–,Euskal Herriko, Espainiako, Italiako eta Portugalgo hamasei artista inplikatuz eta Denbora Errealeko Konposizioa delako teknikatik abiatuta. Esandako teknika sormenerako lanabes teoriko-praktikoa da, eta aldi berean formazio artistikorako nahiz posizionamendu politikorako tresnatzat jo dezakegu, «izateko modu bateta polis-ekoalderdi askori begiratzeko era bat».\nAuzi asko sortu daitezke enkontru honetatik: mikropolitikak eta gorputza, kolonialismo osteko gaiak, emakumea eta feminismoa, norberaren historia historia kolektiboaren pisu izugarriaren aurrean… Elkarlana 2019ko urtarrilean hasi zen Azalan (Araban) eta urtean zehar jarraitu du O Espaço do Tempo-n (Portugal) izandako beste erresidentzia batzuekin. Prozesua 2019ko Dantzaldiko estreinaldiarekin bukatuko da.\nSete Anos Sete Peçasizeneko proiektuan Cláudia Dias portugaldar koreografoak zazpi urtez jarraian pieza bana sortzea proposatu dio bere buruari. Proiektu honen genesia keinu politiko bat da, prekariotasun ezarriaren kondizioari uko egitea, epe ertain eta luzeko etorkizuna proiektatzeko eskubidea, esperimentaziorako eta sormenerako denbora erreibindikatuz eta jarraitutasuna, konfiantza eta prozesuak konpartitzea bezalako balioetan oinarritutako ikerketa artistikoa bultzatzea aldarrikatuz.\nDirección artística: Cláudia Dias\nPerformers : Cláudia Dias e Idoia Zabaleta\nAsistente de dirección : Karas\nDiseño de luz y dirección técnica: Nuno Borda de Água\nMúsica: Fuego by Bomba Estéreo, Banho by Elza Soares, De dentro do Ap by Bia Ferreira, Canción Total by Maria Arnal y Marcel Bagés\nOjo externo: Jorge Louraço Figueira\nProducción: Alkantara , con el apoyo de Azala\nResidencias artísticas y colaboración: Azala, L ́animal a l ́esquena, O Espaço do Tempo, La Fundición\nAgradecimientos especiales: Mursego, María Arnal y Marcel Bagés, Hélder Azinheirinha\nAlkantara – Associação Cultural cuenta con el apoyo de : República Portuguesa | Cultura / Direcção-Geral das Artes\nAzala y Moare Danza cuentan con el apoyo de: Departamento de Cultura do Gobierno Vasco.\nCláudia Dias Lisboan jaio zen 1972an. Koreografo, interprete eta pedagogoa da. Dantza ikasketak Academia Almadense-n hasi zituen eta bere heziketari jarraipena eman zion Lisboako Companhia de Dança-n. Contemporary Dance performers-en programa burutu zuen Forum Dança-n eta Cultideias-ek antolatutako Professional Course in Management of Cultural Organizations and Projects ere bai. Interprete lanetan Almadako Grupo de Dança-n hasi zen. Ninho de Víboras artisten kolektiboko parte izan zen. Re.Al-ekin kolaboratu eta funtsezko interprete bat izan zen João Fiadeiroren lanean eta ezinbestekotzat jotzen da Konposizio Errealeko Denbora izeneko teknikaren garapen, sistematizazio eta transmisioan. 2007tik Sormen Koreografiko eta Konposizio Errealeko Denbora tailerrak ematen ditu. 2015eanEn esta Parte Esquinada de la Penínsulaizeneko formazio-proiektua egin zuen Azala, Muelle 3, La Fundición eta BAD jaialdiarekin.\nIdoia Zabaleta Gasteizen jaio zen, 1970ean. Koreografoa eta biologoa da, Ekosistemak eta Populazio-dinamikak gaian espezializatu zen Biologia Fakultatean. Bere lanetan sormen-prozesuetako ekologian inspiraturiko erreferentziak eta ideiak aurkitzen dira. Dantza berria eta Inprobisazioa ikasi zituen Bartzelonan, Florentzian, Amsterdamen eta New Yorken. Mal Pelo-rekin ere lan egin zuen 1995 eta 1999. urteen artean. 2000. urtetik, Idoia Zabaleta bere piezen ekoizle kidea eta sortzailea da, eta hainbat diziplinatako artistekin, teorikoekin eta idazleekin kolaboratzen du. 2008tik Juan Gonzálezekin zuzentzen du Azala sormenerako espazioa, Lasierran (Araba).\nAzaroak 30, 20:00etan\nAbenduak 1, 19:00etan


Mirande (Gers) - Wikipedia, entziklopedia askea.\nArtikulu hau Okzitaniako udalerriari buruzkoa da; beste esanahietarako, ikus «Miranda».\nMirande (frantsesez eta ofizialki: Mirande) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 3740 biztanle zituen.\n43°30′53″N 0°24′15″E / 43.5147°N 0.4042°E / 43.5147; 0.404243°30′53″N 0°24′15″E / 43.5147°N 0.4042°E / 43.5147; 0.4042\nBerdoues, Estipouy, Idrac-Respaillès, Miramont-d'Astarac, Monclar-sur-Losse, Montesquiou, Mouchès, Saint-Martin eta Saint-Médard\n3.450 (2019ko urtarrilaren 1a)\n1.841 (%53.4) 1.627 (%47.2)\nKorntal-Münchingen, Tubize, San Mauro Torinese eta L'Eliana\n2007an Mirande udalerrian erroldatutako biztanleak 3.740 ziren. Familiak 1.696 ziren, horien artean 720 pertsona bakarrekoak ziren (324 bakarrik bizi ziren gizonak eta 396 bakarrik bizi ziren emakumeak), 416 seme-alabarik gabeko familiak ziren, 401 seme-alabak dituzten bikoteak ziren eta 159 seme-alabak dituzten guraso-bakarreko familiak ziren.\n2007an 2.007 etxebizitza zeuden, 1.720 familiaren etxebizitza nagusia ziren, 101 bigarren erresidentzia ziren eta 186 hutsik zeuden. 1.310 etxeak ziren eta 680 apartamentuak ziren. 1.720 etxebizitza nagusietatik 832 bere jabearen bizilekua ziren, 699 alokairuan okupaturik zeuden eta 189 doan lagata zeuden; 47 etxek gela bat zuten, 160 etxek bi zituzten, 375 etxek hiru zituzten, 551 etxek lau zituzten eta 586 etxek bost zituzten. 1.067 etxek euren parking plaza propioa zuten azpian. 927 etxetan ibilgailu bat zegoen eta 514 etxetan bat baino gehiago zituzten.\nMirande udalerriko biztanleria-piramidea 2009an .\n2007an lan egiteko adina zuten pertsonak 2.276 ziren, horien artean 1.561 aktiboak ziren eta 715 inaktiboak ziren. 1.561 pertsona aktiboetatik 1.396 lanean zeuden (752 gizon eta 644 emakume) eta 165 langabezian zeuden (69 gizon eta 96 emakume). 715 pertsona inaktiboetatik 235 erretiraturik zeuden, 268 ikasten zeuden eta 212 "bestelako inaktibo" gisa sailkaturik zeuden.\n2009an Mirande udalerrian 1.688 unitate fiskal zeuden, 3.443,5 pertsonek osaturik. Pertsona bakoitzeko diru-sarrera fiskalaren mediana urteko 15.994 euro zen.\n2007an zeuden 298 komertzioetatik, 9 erauzte enpresak ziren, 12 janari enpresak ziren, 5 material elektrikoaren fabrikazioko enpresak ziren, 12 bestelako produktu industrialen fabrikazioko enpresak ziren, 27 eraikuntza enpresak ziren, 78 ibilgailuen saltze eta konpontze enpresak ziren, 8 garraio enpresak ziren, 21 ostalaritza eta jatetxe enpresak ziren, 18 finantziazio enpresak ziren, 20 higiezinen enpresak ziren, 35 zerbitzu enpresak ziren, 39 administrazio publikoko enpresak ziren eta 14 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 78 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 6 banku bulegoak, 6 ibilgailuen konpontzeko eta nekazaritza tresnetako lantokiak, 3 ibilgailuen ikuskaritza teknikoko lekuak, 3 autoeskolak, 5 igeltseroak, 7 margolariak, 4 zurginak, 5 iturginak, 3 argiketariak, 1 eraikuntza enpresa, 8 ile apaindegiak, 4 albaitariak, 12 jatetxeak, 6 higiezinen agentziak eta 2 apaindegiak.\n2009an zeuden 46 establezimendu komertzialetatik, 2 supermerkatuak, 1 brikolaje denda handia zen, 2 120 m2 baino gehiagoko dendak, 8 okindegiak, 4 harategiak, 1 arraindegi zen, 2 liburu dendak, 11 arropa dendak, 2 etxerako tresna dendak, 2 zapata-dendak, 3 elektrotresna dendak, 1 altzari denda zen, 1 kirol-denda zen, 1 drogeria zen, 2 bitxi-dendak eta 3 lore-dendak ziren.\n2000. urtean Mirande udalerrian 37 nekazaritza-ustiategi zeuden, 1.150 hektarea erabiltzen.\n2009an haur-eskola 1 eta 2 lehen-hezkuntzako eskola zegoen. Mirande udalerrian1 Bigarren Hezkuntzako ikastetxea eta 1hezkuntza orokorreko lizeoaBigarren Hezkuntzako ikastetxeetan 390 ikasle zeuden eta hezkuntza orokorreko lizeoetan 355.\nSaint-Martin (2,5 km)\nBerdoues (3,7 km)\nEstipouy (4,3 km)\nIdrac-Respaillès (4,4 km)\nMouchès (4,8 km)\nAzken aldaketa 21 abendua 2021(e)an, 01:31(e)tan\nOrriaren azken aldaketa: 21 abendua 2021, 01:31.


Bizkaie! 2020-06-09 10:14\nBadator Artez Blai Arte Eszenikoen Nazioarteko XIII. Ikerketa Saria\nBizkaie! 2020-06-09 09:25\nLanak aurkezteko epea 2020ko irailaren 27ra arte egongo da zabalik.\nBizkaie! 2020-06-09 08:37\nBizkaie! 2020-06-09 08:23\nEneko Andueza (PSE-EE): "ERTEak ez dira bagilaren 30etik haratago luzatu behar"\nBizkaia Irratia 2020-06-09 00:00\nPodemosek Eusko Jaurlaritza barri baterako gura dauen hiruko gobernua momentu honetan ezinezkoa dala dino PSE-EEk. Hirukoa posible izateko EH Bilduk egin beharko leukenaz berba egin dau Bizkaia Irratian Eneko Andueza legebiltzarkide sozialistak. Anduezak esan dau Sortuko Arkaitz Rodriguezek asteon aitatutako azetonak ezin dauela EH Bilduren kontzientzia garbitu. Bestalde ERTEn dagozanentzako osagarriaz galdetuta Anduezak dino Lehendakariaren eta sindikatuen proposamenen arteko bitarteko bat bilatu beharko litzatekela. Era berean PSE-EEren eretxian bagilaren 30an amaituko diran ERTEen iraupena ez litzateke luzatu beharko. Amaitzeko monarkiaz ...\nGlobala dan pandemiarentzata mundu mailako soluzinoak aldarrikatzen dabez Gobernuz Kanpoko Erakundeek\nEuskadiko Gobernuz Kanpoko Erakundeen Koordinakundeko bi kidegaz berba egin dogu gaur "Goizeko Izarretan" irratsaioan. Covid-19ak eragindako osasun krisi honek zelango eraginda izan dauen munduan eta gobernuz kanpoko erakundeeetatik zelango ekimenak burutzen dabizan jakin gura izan dogu. Iñigo Odriozola eta Esther Calvo izan doguz berbalagun eta globala dan pandemia honeri erantzun globala emon behar jakola azpimarratu deuskue.\nGlobala dan pandemiarentzat mundu mailako soluzinoak aldarrikatzen dabez Gobernuz Kanpoko Erakundeek\nUEU-k jente aurrean egingo dauz Udako Ikastaroak aurten be\nBizkaia Irratia 2020-06-08 14:00\nZalantza ugari euki arren, azkenean UEU-k 48. Udako Ikastaroakaz auurrera egitea erabagi dau. #ElkarEkin lelopean, bagilaren 18tik iraila hasierara bitartean 17 jarduera (12 ikastaro eta 5 jardunaldi) egingo dira, Eibar, Iruña, Baiona, Usurbil eta Donostian. Guztiek hamar euroko prezio sinbolikoa izango dabe eta matrikulea zabalik dago (www.ueu.eus webgunean). Irati Iciar Udako Ikastaroen arduradunak azaldu deuskunez, aurrez aurreko eskaintzeari eusteko, ikastaroek barritasunak ekarriko dabez: ikastaroak laburragoak izango dira eta talde txikietan egingo dira.\nBotaba Unibersora sartzeko deia egin dau Labayruk\nBizkaie! 2020-06-08 13:23\nEuskal esamoldeen jokoa erabarrituta dator, baina betiko helburuei eutsita.\nUPV/EHU 358. postuan dago unibersidadeen munduko CWUR rankingean\nBizkaie! 2020-06-08 13:05\nCWUR, unibersidadeen rankingak egiten dituan erakunde ospetsuenetako bat da.\n1906an 9 lagun hil ziran itota Erandioko batelagaz\nBizkaia Irratia 2020-06-08 12:40\nHektor Ortega Sua argitaletxeko kideak eta historia zaleak 1906ko otsailean izan zan istripu larri baten barri emon deusku. Bederatzi lagun hil ziran itota, Barakaldotik aratuste eguna ospatuta bueltan batelez etorri ziranean. Batelez joan ziran gazteak eta parranda eginda bueltan etorri ziranean gertatu zan istripua.\nEuskal pentsamenduaren historia liburu baten batu dau Joxe Azurmendik\nBizkaie! 2020-06-08 12:21\nErdi Arotik XX. mendera arteko errepaso mamintsua da.\nZea Mays taldeak aurrez aurre joko dau Donostian, bagilaren 12an\nBizkaie! 2020-06-08 11:30\nHiri eri bideoklipa plazaratu dau Zea Mays taldeak.\n‹‹ Aurrekoak 1 2 3 4 ... 89 90 91 92 93 94 95 96 ... 2081 2082 2083 2084 Hurrengoak ››


7.- Euskadiko Estrategia Energetikoa 2020, (3E 2020)- (Euskadiko 2030 Estrategia Energetikoak ordezkatua) - Eusko Jaurlaritza - Euskadi.eus\n7.- Euskadiko Estrategia Energetikoa 2020, (3E 2020)- (Euskadiko 2030 Estrategia Energetikoak ordezkatua)\nEuskadiko Estrategia Energetikoa 2020k (3E2020) zehazten ditu Eusko Jaurlaritzak energia-politikan gauzatu asmo dituen 2011-2020 aldirako oinarrizko jarduera-lerroak. Estrategia hori epe luzeagoko ikuspegi baten barne dago; energia-sistema jasangarriagoa lortzea, lehiakortasuna, hornidura-segurtasuna eta karbono baxukoa izatea kontuan hartuta. Hona hemen 2020rako helburuak:\n1. 2020an, energia primarioaren kontsumo-mailak ez dezala gainditu historiako balio gorena, 2008 urtekoa. Horretarako, eraginkortasun energetikoa handitzeko jarduerak areagotuko dira sektore guztietan. Zifratan, 2020an 1.050.000 tep/urte-ko aurrezkia lortu beharko da, eta amaierako intentsitate energetikoa % 22 hobea izatea 10 urteren buruan.\n2. Amaierako petrolio-kontsumoa % 9 txikiagoa izatea 2020an 2010ekoaren aldean. Horretarako, garraioaren sektorea mendetasunetik libratzea bultzatuko da, ibilgailu elektrikoaren erabileraren bitartez (merkatuan 37.100 unitate daude), eta energia berriztagarriz elikatutakoa errepideko garraioaren % 15 izatea.\n3. Energia berriztagarrien aprobetxamendua % 87 areagotzea. Horrela, 2020. urtean 905.000 tep lortuko dira; alegia, azken kontsumoan energia berriztagarrien kuota % 14 izatea.\n4. Kogenerazioren eta energia berriztagarrien partaidetza areagotzea sorkuntza elektrikoan, 2010. urteko % 18tik 2020an % 38ra igaro dadin.\n5. Garapen teknologiko eta industrialari dagozkion 8 eremu sustatzea energiaren esparruan, baita energiaren sektoreko enpresen fakturazioa % 25 handitzea ere.\n6. Klima-aldaketa arintzen laguntzea, eta, horretarako, energia-politikako neurrien bidez CO2 emisioak 2,5 milioi tonatan murriztea.\nHorretarako, beharrezkoa da 10.710 milioi euro inbertitzea 10 urtez, politika konprometitu eta eredugarria gauzatuz, kopuru horren % 16,5 diru-laguntza eta inbertsio publikoen bidez emango duena.\nHelburu estrategikoak eta operatiboak lortzeko epea 10 urtekoa da, baina 5. urtean bete beharreko tarteko konpromisoak ere ezarri dira. Estrategian jasotako ekintza gehienak adierazitako aldian egingo dira.\nHonakoak dira arlo estrategiko eta jarduteko ildo nagusiak:\n1. Sektore kontsumitzaileak\nIndustriaren lehiakortasuna eta jasangarritasuna hobetzea\nGarraioan petrolioarekiko energia-mendekotasuna murriztea\nEraikinetan eta etxean energia-kontsumoa murriztea eta berriztagarriak areagotzea\nEnergiaren arloan eraginkorragoa eta jasangarriagoa izango den herri-administrazioa sustatzea\nLehen sektorean dauden baliabideen energia-eraginkortasuna eta -aprobetxamendua indartzea\n2. Merkatuak eta energia-hornidura\nEnergia-sorkuntza berriztagarriko instalazio berriak bultzatzea\nGas-naturalaren hornidura-sistema eta lehiakortasuna sendotzea\nSistema elektrikoaren kalitatea eta horniduraren segurtasuna hobetzea\n3. Garapen teknologiko eta industriala\nEuskadiko energiaren esparruko trakzio-enpresak sendotzea\nEnpresa-jarduerak garatzea garrantzi gero eta handiagoko esparru berrietan\nMerkatu-aukera berria sortzea, 3E2020ren inbertsio estrategikoen bidez\n3 esparru eta 11 jarduteko ildo horiek 29 ekimen eta 105 ekintza zehatz barne hartzen dituzte.\nGarapen-organoak: 29 ekimenetan zehaztuta dago bakoitza zein Sailen ardurakoa den eta zein beste saili edo administraziori eragiten dion. Ekimenak garatzeko 105 ekintzetan ere zehaztuta dago bakoitza zein Sail edo administrazioren ardurakoa den eta zein diren organo lankideak.\n-Urteko jarraipen-txostenak, Estrategiaren esparruan urtean eginiko jardunen eta energia-esparruan gertaturiko aldaketen laburpena ez ezik, ezarririko helburuei dagokienez jarraipen-adierazleek izaniko bilakaera ere jasoko dute arestian aipaturiko txostenek.\n-Tarteko ebaluazio-txostenak, hiru urtean behin egingo dira. Ebaluazio-txostenetan, jarraipen-txostenetako informazioa biltzeaz gain, jardunak egiterakoan gertaturiko desbideratzeen eta adierazleen ebaluazioa ere egingo da, horietarako neurri zuzentzaileak proposatuz.\n2020ko horizontera iritsi aurretik, Eusko Jaurlaritzak, Ekonomiaren Garapen eta Lehiakortasun Sailaren bitartez, estrategia berrikustea erabaki du, egoera berrira egokitzeko (batez ere lege-esparruaren eta energia-kontsumoaren bilakaerei dagokienez, hala nola urte horietako aurrerapen teknologikoei eta merkatuei dagokienez), nazioarteko ekonomia- eta finantza-krisiaren eraginez. Hala, 2016-2025 aldirako estrategia berria osatzea proposatu da (Euskadiko Estrategia Energetikoa 2025 - 3E2025 deitua).\nHorrenbestez, Eusko Jaurlaritzak, estrategia energetiko berriaren arabera, 2015eko martxoan abiarazi zuen planei eta programei aplikatzeko ingurumen-ebaluazioaren prozesua. Kontsulta-fasea igarota, 3E2025 oinarri-agiria osatu du, hala nola dagokion ingurumen-ebaluazioaren azterlana. Agiri horiek laster egongo dira jendaurrean kontsultagai.\nDokumentu: Euskadiko 2025 Energia Estrategiaren Ebaluazio estrategikoa


PERIODICO ANGELA FIGUERA: SESTAOKO BERRIAK/ NOTICIAS DE SESTAO\nEste periódico es nuestro espacio con nuestras noticias,ideas,opiniones y todo aquello que podamos aportar,esperamos que guste lo que ofrecemos .¡BIENVENIDOS!\nNOTICIAS INSTITUTO / INSTITUTUKO BERRIAK (BLOG)\nPROYECTO HAUSPOA / HAUSPOA PROIEKTUA (BLOG)\nNUESTRO RINCON /GURE TXOKOA (BLOG)\nSESTAOKO BERRIAK/ NOTICIAS DE SESTAO\nMAIATZAK 17: LGTBIQ-FOBIAREN KONTRAKO EGUNA\nMaiatzak 17an Bilbon LGTBIQ-fobiaren kontrako manifestazioa egingo da 19:30tan Moyua Plazan.\nSestaoko aurtengo inauterietan oso desfile originalak izan ditugu.\nJendea mozorro politez joan da jantzita.\nGainera ere oso sari garrantzitsuak eman dira, 10.200 eurokoak.\nIkastetxeetan inauteriak martxoaren 3an hasi ziren, joko eta lehiaketekin, eta amaitzeko, txokolatada ederra.\nGeroago, 11etan kalejira bat Kasko plazaraino egin zen, non Dj batek musika animatua ipini zuen.\nLarunbatean izan zen inauteri nagusia. Betiko desfilearekin hasi eta festa ikaragarri batekin amaitu zen.\nNire iritziz, oso giro ona izan zen, errepikatzeko modukoa.\n2017ko martxoaren 12an sestaon (bizkaia) sute bat egon zen, gran viako kalean.\nez ziren egon zauriturik baina etxea batere suntsituta geratu zen sua asko eta oso azkar zabaldu zelako.\ngainera arazo hau ez zen bakarrik eratu, sutea hasi baino lehen gizon bat atera zen eraikinetik maleta handi batekin.\nbadirudi gizon hori sutea izan baino lehen egon zela bilboko metroan jendea beldurtzen, esanez “ala es grande” eta horregatik eraman zuten zoro-etxe batera.\njakin da berak handik ihes egin zuela eta alokatuta zeukan etxera bueltatu zela.Beraz, udaltzainek lehenengo susmagarritzat hartu dute.\nApirilaren 4an, Korrika Txikia egingo da gure herrian, Sestaoko ikastolak parte hartuta. Korrika honen ibilbidea, Albiz eskolatik aterata eta San Pedro plazatik pasata, Kasko plazara helduko da.\nBehin kasko plazara helduta, hainbat aktibitate egingo dira: joku interaktiboak musikarekin, “Mannequin Challenge” , mezu berezi baten irakurketa… Mezu hau, zatituta dago, zati bakoitza errelebo bakoitzarekin emateko eta Kasko plazan osorik irakurtzeko.\nEmakumeen egoera gaur egun\nGaur egun, Euskal Autonomia Erkidegoan, euskal langile-klasearen zatirik handiena 650.000 emakumeek osatzen dute.\n“Etxekoandreek” osatzen dute euskal langile-klasearen zatirik handiena. Eta gogoan izateko beste datu bat hauxe da: etxeko lanaren %92 emakumeek egiten dute.\nEtxea alde batera utzita, emakumearen lan tasa %57´5 da eta gizonezkoena, berriz, %80a. Gainera, 35 urtetik gorako emakumeen artean, aldea are handiagoa da.\nEustat-ek egindako inkesta baten arabera, Euskal Autonomia Erkidegoko emakumeek gizonek baino denbora gehiago pasatzen dute etxeko lanak egiten; gutxi gorabehera, hirukoitza.\nHori dela eta, gaur egun, emakumeen eskubideak bermatuta ez daudenez jarraitu behar dugu hori aldarrikatzen. Eta horrez gain, ez dugu kontuan hartuta 3. munduko emakumeen bizi modu latzak.\nMartxoaren 8an, Sestaoko Kuetoko plazan emakumeen aldeko manifestazioa egongo da 19:00etatik aurrera.\nMartxoaren 8an, Bilboko Arriaga plazan hasita, emakumeen aldeko manifestazioa egongo da 19:30ean.\nSESTAOKO INAUTERIAK 2017\nBeste urtetan bezala, aurten ere, inauteriak datoz gure herrira. Egitaraua hiru egunetan zehar banatuko da, martxoaren 3tik martxoaren 5era. Aktibitate askoko inauteriak dira, Lapurdiko inauterien kalegira egingo da, diskoteka dantza DJ Pacorekin... Eta sardinaren lurperaketa betiko moduan.\nHurrengo otsailaren 17an, udalak eta Sestaoko AEK-k antolatutako biodantza tailerra eskainiko da. Tailer honetan taldeka, jarrita mugimendua eta ahotsa erabiliz ariketa sinple batzuk egingo dira. Las Llanas kiroldegian egingo da tailerra, arratsaldeko 19:00etan.\nNEGUKO FESTEN HITZALDIA\nHurrengo otsailaren 21ean, udalak eta Sestaoko AEK-k antolatutako hitzaldia eskainiko da, neguko festeei buruz (Olentzero, Halloween, inauteriak...). Hitzaldia Sestaoko liburutegian egingo da, bi alditan: bata 10:30etan eta bestea 18:30etan.\nAutengo KORRIKA Otxandion hasiko da martxoaren 30ean eta Iruñean amaituko apirilaren 9an, Sestaotik apirilaren 6an igaroz, goizeko seiak inguruan. Edizio honetan, aurrekoan bezala, Galindotik etorriko da eta Kasko plazatik pasatu ondoren, Las Llanasetik Portugaletera abiatuko da.\nADI!: Goizeko 06:38tik aldera pasako da korrika Sestaotik eta udal pilota-leku handian, gosari-lunch bat eskeiniko da.\nHemen daukazue 20. KORRIKAren ibilbidea:\nAste honetan urtarrilak 16-20 artean eskola eta institutu guztietan Saharako errefuxiatuentzan janari bilketa dago. Horretaz aparte, larunbat honetan Sestaoko bi Eroskietan goizeko 09:00etatik gaueko 21:00etara hainbat jaki biltzeko asmoz Sahararen aldeko Barakaldoko SALAM elkartea egongo da.\nGaur egun Saharako bizitza latzaren arrazoiak:\nLagundu nahi baduzue elikagai hauek eraman ahal ditzakezue:\n-Atuna / Sardinak\n-Arroza / Pasta\nBURDINAREN EGUNA 2016\nPasaden urriak 22an, gure herrian Burdinaren Eguna ospatu zen, Europako Ondarearen Egunarekin batera. Hainbat aktibitate egin ziren, haien artean, Sestaoko Labe Garaia piztu egin zen. Pasaden urtean, egun hau ospatzeko, 1902ko eguneroko bizitzaren antzezlan bate egin zen. Aurten, programa hori aldatuta, kalejirak, euskal dantzak, musika eta jaialdi batzuk eginda, festa arrakastatsu bat egitea lortu zen. Hainbat aktibitate egin ziren:\nGaragardoaren jaialdi gastronomikoa; Folklore jaialdi bat ( Eusko Lorak, Nosa Xente, Triana eta Salleko dantza taldeen partaidetzarekin); Bizkaiko Bertsolaritza Txapelketa; Su kalejira bat, Su Á Feu izenekoa; Blanco y Negro taldearen kontzertua, Benediktan egindakoa; eta El Despiste fanfarria, Benediktatik El Kaskorako igoera animatu zuena.\nAste honetan anuntzio bat egingo da arraunketa eskolan. Ez gaude oso ziur noiz izango den, baina badakigu entrenatzen egongo direnak agertuko direla. Horien artean, ziur aski, Iberiako eta Kaikuko arraunlari profesionalak agertuko dira.\nIazko saridun mutilaren alboan dauden gizonak\nnire entrenatzaileak dira eta beste guztiak arraunlariak\nArraun-eskolak iragarki honekin lortu nahi duena jende gehiago apuntatzea da, eta klubak ezagunago egitea.\nSESTAOKO DENDA BERRIA\nSestaon ireki dute denda berri bat bere izena Brikomart da:\nDenda hau oraindik ez dauka gauza asko komerzializatuta baina ziur aski laster salgai asko izango duela zorte on BRIKOMART!!!!!!!\nSESTAOK BANDERA BERRI ESTREINATZEN DU\nGure herriak, irailaren 30etik, bandera berria dauka. 2014an, bandera aukeratzeko prozesua hasi zen. Momentu hura arte, Sestaoko bandera Bizkaikoaren koloreak zituen, herriko armarriarekin. Urte hartan,\nbozketa bat ospatu zen bandera aukeratzeko, lau aukeren artean.\nUdaletxean ikusi ahal izan arte, bi urte pasa dira, Bizkaiko Batzordeak aurtengo ekainean onartu behar zuelako.\nGure bandera, bi koloretakoa da: berdea eta beltza. Gainera, 1890ko Sestaoko armarria darama.\nARCELORMITTALEN DENBORALDIKO ITXIERA\nSestaoko ArcelorMittaleko lantegia itxiko dute 335 langile kalean utziz.\nPasaden hilabeteko 21ean ezagutu genuen egunkariei eta telebistetako albistegiei esker ArcelorMittal enpresak bere Sestaoko lantegia itxiko zuela. Enpresak adierazi zuen bezala, geldialdia denboraldikoa izango da.\nPasaden otsailak 3ko gauerdian, itxi zen lantegi hau. Hasieran, enpresak bazeukan pentsatuta lantegia goiz hartan itxiera egitea, baina, azken orduko eskaera bat suertatu zen, eta horregatik gauerdian itxi zen lantegia.\nHonekin lotuta, atzo Bruselasen, Europako Batzordearen eraikinaren aurrean manifestazio bat egon zen, txinatar altzairuaren salmentaren ikerketa bat eskatzeko. Gainera, Europar Parlamentuan Eusko Jaurlaritzako hainbat ordezkari egon ziren.\nXXIX NAZIOARTEKO TXONTXONGILO JAIALDIA\nAurten, beste urte askotan bezala, Nazioarteko txontxongilo jaialdia ospatzen da. Jaialdia 21etik, larunbata, 29ra, igandea, ospatuko da.\n-21, larunbata: PINOCCHIO\n-22, igandea: MOWGLI. EL LIBRO DE LA SELVA\n-23, astelehena: EL LOBO FEROZ\n-24, asteartea: SIALUK HARTZ TXIKIAREN BIDAIA\n-25, asteazkena: TXAN FANTASMA\n-26, osteguna: FABOO. EL ENCANTO DE LA IMAGINACION\n-27, ostirala: EL ZAPATERO Y LOS DUENDES\n-28, larunbata: EL GLOBO ROJO\n-29, igandea: LAMBICO\nAnimaros y venid a el festival del 21 al 29. Esperamos que vengais a pasar el rato viendo las obras de los títeres.\nInformazio gehiago nahi baduzue begiratu web orri honetan:\nLA POLICÍA PIDE A LOS PADRES QUE RESTRINJAN EL ACCESO DE LOS MENORES AL MÓVIL\nLos expertos alertan del acoso escolar a través de las nuevas tecnologías y creen que hasta los 14 años no se debe tener un smartphone.\nEl acoso ha pasado al mundo virtual, lejos de alcance y de la vista de los adultos .Esta situación que preocupa a la comunidad educativa, a las autoridades y a las familias.\nLa policía tiene una postura clara : los menores de 14 años no deberían tener móvil.\nLa responsabilidad penal de los menores empieza a partir de los 13 años, antes, no se les puede imputar delitos penales. La comunidad educativa comparte la sensación de que en las redes sociales y las aplicaciones de mensajería móvil como whatsapp se dan las discusiones de acoso: Participar en insultos, amenazas o difusión sin consentimiento de fotografías personales de contenido erótico o en extorsiones.\nSESTAOK TORLOJUAK EMATEN DITU ADOPZIOAN\nGure udalak, proiektu hau martzan jarri du Labe Garaia erreformatzeko. Edozein pertsonak adopta dezake euro baten truke. Adoptatzeko gure herriko edozein komerziotan, soilik Sestaoko merkatarien elkartearen kide batena badira, eros dezakegu. Torloju bakoitzak zenbaki bat dakar eta zenbaki horrekin zozketa batean parte hartu dezakegu.\nGorka Alvarez, kultura zinegotziak, hurrengoa adierazi du udalaren web-orrian:\n"Honen helburua, torlojua adoptatzen dituzten guztiek, Sestaon burdinak izan zuen garrantzia munduari adieraztea da."\nPasaden igandean, urriak 11an, gure herrian festa bat egon zen. Adibidez, antzerki bat egon zen urte horietako bizimodua ikusi ahal izateko. Beste adibide bat, hauxe da: herriko abesbatza kaleetatik abesten joan ziren.\n19. KORRIKA SESTAORA HELDU DA\nErraldoiek ere ez zuten jaia galdu nahi\nMartxoaren 24an, sei t'erdiak aldera, Korrika heldu zen gure herrira.\nJende askok parte hartu zuen eta oso arrakastatsua izan zen.\nGure ikasle batzuk korrika egiteko prest\nEguraldia oso ondo portatu zen eta lasterketak gure herriko kaleak zeharkatzen zituen bitartean ez zuen euririk egin.\nBi urte barru berriz ikusiko dugu elkar.\nANGELA FIGUERA INSTITUTUA\n- Julen Mencías\n- Oier Santamaria\n- Yaiza Domingo\n- Uxue Vega\n- Olatz Del Molino\n- Peio Cayón\n- Xabier Fernandez\n- Alaia Bengoechea\nLas visitas de nuestro periodico // Gure egunkarian egindako sarrerak\nPeriodico Online Angela Figuera. Argazkien leihoa gaia. Blogger zerbitzuak eskainia.


hidrogeno - Harluxet Hiztegi Entziklopedikoa\niz. KIM. Zenbaki atomikoa 1 eta pisu atomikoa 1,0079 duen elementu kimikoa (H). Kolore eta usainik gabeko gasa da. • hidrogeno-bonba. Bonba termonuklearra.\nHidrogenoa elementurik arinena eta sinpleena da. 0,089 g/cm3-ko dentsitatea du eta -259,2 ºC-tan urtzen da. Hidrogeno-atomoa protoi bat duen nukleoaz eta elektroi batez osatuta dago. Nahiz eta Lurreko elementurik ugarienetakoen artean bederatzigarren tokian egon, Lurraren masaren % 0,9 baino ez da. Alabaina, unibertsoko materiaren % 75 osatzen du. Hidrogeno askerik ez dago Lurrean ia; gure planetan konbinaturik egoten da, karbonoarekin landareen eta animalien ehunetan eta petrolioan, eta oxigenoarekin uretan.\nHenry Cavendish-ek aurkitu zuen 1776an, metal bat azidotan disolbatzean sortzen zen gasaz ohartu zenean. Hidrogenoaren bi isotopo astunak, deuterioa eta tritioa, 1931 eta 1935ean hurrenez hurren aurkitu ziren.\nIkuspegi kimikotik hidrogenoak taula periodikoko I eta VII taldeko elementuen antza du. Erreakzio-baldintza egokiak izanik, elementu arin guztiekin eta elementu astun askorekin zuzenean konbinatzen da. Metalekin beste elektroi bat eskuratzen du eta hidruroak eratzen ditu. Ez-metalekin lotura kobalentez lotzen da. Konposatu horietako batzuek, hidrogeno kloruroak esaterako, uretan azido moduan jokatzen dute eta H+ ioia ematen dute.\nHidrogenoa uraren elektrolisiz edo hidrokarburoetatik abiatuz sintetizatzen da. Honelako prozesu batean hidrokarburoak 650-950 ºC bitartean ur-lurrinez tratatzen dira nikelezko katalizatzaile baten aurrean. Erreakzioko produktuak hidrogenoa eta karbono-oxidoak dira.\nIndustrian, hidrogenoa amoniakoa eta metanola sintetizatzeko eta petrolio-erregaiak desulfuratzeko erabiltzen da batez ere. Konposatu organikoak hidrogenatzeko ere baliatzen da, bentzenotik ziklohexanoa lortzeko esaterako.\nHidrogeno likidoak laboratorioan oso tenperatura baxuak lortzeko erabiltzen dira; baita espazio-koheteetan erregaitarako ere. Azkenik, bonba termonuklearraren osagai nagusia deuterio isotopoa da.\nBestetik, hidrogenoa erregai fosilen ordezko gisa proposatu izan da. Bi dira arrazoi nagusiak: hidrogenoaren errekuntzaren produktu bakarra ura da (beraz euri azido edo berotegi-efekturik ez) eta ur hori izan daiteke gainera hidrogenoa produzitzeko lehengaia. Alabaina bi desabantaila nagusi ditu: produzitzea garestia dela, uraren elektrolisiak energia asko behar duelako, eta, bestetik, hidrogenoa segurtasunez maneiatzeko teknologia ez dagoela behar bezain garatua.


Tubacexeko langileen protesta bateko artxiboko irudia. Argazkia: EFE.\nEusko Jaurlaritzako Lan eta Enplegu Sailak "sintesi" proposamen bat egin du astelehen honetan Tubacexeko lantegien egoera desblokeatzeko, eta zuzendaritzak eta enpresa-batzordeak hori aztertzeko konpromisoa hartu dute.\nTubacexeko zuzendaritzak eta enpresa-batzordeak bilera egin dute astelehenean, Laudioko eta Amurrioko lantegietako lan-gatazkari irtenbidea bilatzen jarraitzeko; izan ere, dagoeneko 222 egun bete ditu grebak.\nJoan den ostiralean, bi aldeak bigarren aldiz bildu ziren aste horretan Eusko Jaurlaritzaren egoitzan, eta, joan den asteazkenean eta astelehenean bezala, Elena Perez Lan eta Gizarte Segurantza sailburuordeak parte hartu zuen bertan.\nSailburuordeak "aldeek baloratuko duten" proposamen bat egin zuen atzoko bileran, eta aste honetan beste bilera bat egitea adostu dute, Eusko Jaurlaritzak jakitera emandakoaren arabera.\nEnpresa-batzordeak ohar labur batean baieztatu duenez, enpresako atal sindikalek Eusko Jaurlaritzaren proposamena aztertuko dute.\nUrte amaierara arte aurreikusitako lan-erregulazioko espedienteari buruzko akordioa lortzeko, batzordeak zuzendaritzari eskatu dio Auzitegi Gorenean helegiterik ez jartzeko, Euskal Autonomia Erkidegoko Auzitegi Nagusiaren epaiak 129 langileren kaleratzeak baliogabetzat jo ondoren enpresak berriro onartu behar dituelako, bere ustez.\nGrebari amaiera emateko 2024ra arte enpleguari eusteko konpromisoa hartzea ere eskatu du.\nZuzendaritzak, bere aldetik, esan du soilik uko egingo diola errekurtsoa jartzeari baldin eta langileek Arabako lantegiei etorkizuneko bideragarritasuna emango dien irtenbide bat sinatzea onartzen badute.


Singularis. Espazioak eta ekitaldiak. | Serunion\nSingularis. Espazioak eta ekitaldiak.\nSingularis gure autore-cateringa da. Gastronomia altuko zerbitzuetan espezializatuak, ekitaldi apartak sortzen ditugu hiri desberdinetako leku enblematikoetan.\nEkitaldi apartak sortzen ditugu\nUtz iezaguzu hori posible egiten. Europako lekurik enblematikoenetan dugun esperientziak bermatzen gaitu: Parisko Musée d’Orsay edo Le Ciel; Londreseko dorrea, Edinburgoko gaztelua edo Bartzelonako Palau de la Música Catalana gure zerbitzuak eskaintzen ditugun eremuetako batzuk dira egunero.\nSingularis kide perfektua izango da zure ekitaldirako: zaporetik harago bidaia dezagun.\nAdituak gara autore-cateringean eta jatetxeetako, kafetegietako eta espazio gastronomiko berezietako. kudeaketa gastronomikoan.\nTradizioa eta berrikuntza konbinatu egiten dira gustu zorrotzenak harritu eta asebetetzeko. Sukaldaritza mediterraneoan oinarrituz, gure sortzeko eta arima modernoak ahalbidetu egiten digu momentuko joera gastronomikoen abangoardian egotea. Produktu freskoen eta sasoiko onenen aukera arduratsuak, lanketa zaindu eta arretatsua xehetasun bakoitzari erreparatuz eta aurkezpen elegante eta sofistikatuak ahalbidetu egiten digu bikaintasun gastronomikoaz hitz egitea.\nArreta maximoa ematen diogu xehetasunari. Sukaldaritza artea dela kontsideratzen dugu eta hala tratatzen dugu, plater bakoitza prestatzearen sorkuntza forma erreparatuz eta kontuan hartuz janariaren inguruan finkatutako kultura eta erritual sozialak.\nSingularisek edozein ekitaldi gastronomiko kudea dezake, esklusiboki lan egiten dugun lekuetan zein bezeroak eskatzen duen kanpoko beste batzuetan Singularis&You bitartez.\nGure Singularis konponbideak\nGehiago jakin nahi duzu? Bisitatu Singularisen web-orria eta kontsultatu gure azken berrikuntzak.


Ramon Barea: 'Praktikeak erakutsi dau Pabilioi 6 idea ona izan zala' - bizkaie.biz\nDabi Piedra\t2021-08-23 08:00 Barriketan\nPabilioi 6 aretoko kidea.\nHamar urte bete ditu Pabilioi 6 aretoak, Bilboko antzerkigintzearen eta arte eszenikoen erreferenteetako batek. Sektoreko 13 lagunek sortu eta 200 zalek babestutako abentura zoroa egonkortu egin da hamarkada honetan, erakunde publikoen alkarlana be eskuratu dau, eta proiektu askoren habia izan da.\nArte eszenikoetan dabizan profesional eta zaleek sortua da Pabilioi 6, eurentzat eta proposamen barrien gosez egoan publikoarentzat. Zorrotzaurreko eraikin industrial baten dau egoitzea, eta laster barriztauko dabe goitik behera. Ramon Barea aktore eta antzerkigilea hasikeratik dabil proiektua bultzatzen, halako espazio bat ames urruna baino ez zan sasoitik. Berak kontau deusku Pabilioi 6ren hamar urteko bilakaerea.\n1.- Arte eszenikoetako 13 profesionalek ipini zenduen proiektuaren hazia. Zerk bultzatuta batu zineen?\nLanerako eta gure lana erakusteko espazio bat izateko gogoak bultzatu gintuan. Gure ofizioa guztiz baldintzatzen dabe antzokiek, hau da, gu kontratau behar gaituen erakundeek. Horregaitik, norberaren aretoa izan ezkero, lotura hori erraztu egiten da, zuk zeuk antolatu zeinke zer egin, zer programau... Ohiko produktora bat ausartuko ez litzatekeen proposamen arriskutsuak egin zeinkez. Gure lanbidean % 90eko langabezia dagoanez, badogu astia bestelako jarduerak egiteko, adibidez formakuntzan sakondu edo proiektu barriak atondu.\nIrene Bau eta biok izan ginan honen guztiaren lehenengo bultzatzaileak, Bilbo Zaharrean eta Iralabarrin lokal batzuk begiratu genduzan, baina hareek egitasmoak ezin izan genduzan gauzatu. Aukerea Zorrotzaurren agertu jakun, ze hango industria amaitzen ebilen eta bestelako jarduera batzuoi zabaldu jakun atea. Irenek eta biok emon genduzan lehenengo pausuak, baina Zorrotzaurreko pabilioia topau genduanean lantaldea indartzea pentsau genduan, eta holan sortu zan 13 bazkide sortzaileen taldea. Aktoreak eta antzerki-zuzendariak ez eze, jantzariak, eszenografoak eta bestelako profesionalak batu ginan.\n2. - Gogoa handia zan zeuen espazioa izateko, baina baliabideak urriak ziran.\nDiru-bilketa moduko bat egin genduan. Orain crowfunding esaten jako, baina nik nahiago dot esan ekimen solidario bat izan zala, jente askok bat egin eban proiektuagaz. Kulturearen eta artearen inguruko gure lagun askori eskatu geuntsan dirua: proiektua azaldu eta jesarlekuak saltzen geuntsezen, baina jesarleku imaginarioak, ze Pabilioi 6 egin barik egoan. 200 lagun inguruk egin eben bat, hareen bultzadea ezinbestekoa izan zan.\n3.- Zelan gogoratzen dozu Pablioi 6 martxan jarteko momentua?\nGatxa izan zan, burugogorrak izan ginalako hasi zan martxan. Erakunde publikoetan eta kultura sektorean harridurea eragin genduan, ez eben pentsetan areto hau bideragarria izango zanik. Profesionalek eta produktoreek galdetzen eusten ia ze lan-baldintza eskaintzen genduzan, eta nire erantzuna beti zan: Momentuz, 35 metro luze, 12 zabal eta 10 altu; hortik aurrera, idearik be ez daukat, espazio hori daukagu eta asmau egin beharko dogu hor zer egin.\n2011ko Aste Nagusian izan zan inaugurazinoa, eta Cantando bajo las balas obrearen emonaldi batzuk egin genduzan. Elektrizidadearen instalazinoa hondatu zan egun batzuk lehenago, eta generadore bat ekarri behar izan genduan. Bilboko Udaleko ordezkari bat etorri jakun, gure barri egunkarian izan ebalako, eta ze asmo genduan jakin guran. Pentsetan eban Aste Nagusirako behin behineko gauza bat zala, eta nik azaldu neutsan gure asmoa luzarora begirakoa zala. Zalantza asko egon ziran hasikeran, askok uste eben ez ebala funtzionauko. Hamar urte pasauta, erakutsi dogu hau bideragarria dala eta gehiago haziko dala.\n4.- Erakunde publikoak sinesgogor egon ziran 2011n, baina, gaur egun, lagundu egiten deutsue.\nPraktikeak erakutsi dau Pabilioi 6 idea ona zala. Erakunde publikoak, batez be Bilboko Udala, hasikeran harrituta egotetik gure babesle handietako bat izatera pasau dira. Gure lokalak jaube pribadu batenak ziran, alokairua ordaintzen genduan, eta Udalak erabagi eban jaubetzea berak hartzea eta, ganera, konponketa handiak egingo ditu laster. Erakundeak gure egitasmora batzen joan dira pixkanaka. Gaur egun, Pabilioi 6k ez dau eztabaida politikorik eragiten: talde politiko guztiak, Udalean zein EAEn, ados dagoz guk egiten dogunagaz. Hori harrotzekoa da, ez dalako ohikoa.\nHori bai, batez be txarteldegiak emoten dauenetik bizi da Pabilioi 6. Ekimen pribaduaren eta publikoaren arteko alkarlanaren eredua da. Talde pribadu batek kudeatzen dau, erantzunkizun eta konpromiso ugari hartuta, eta erakunde publikoek gure jardunaren alderdi defizitarioari aurre egiten laguntzen dabe, ze jarduera kulturalak defizitarioak izaten dira. Baina ez gara laguntzino publikoetatik bizi, gero eta ugariagoa dan publikoari esker baino.\n5.- Hamar urte geroago, asko aldatu da hasikerako asmoa?\nAldatzen joan da Pabilioi 6ren inguruan dogun ikuspegia. Hasikera baten, proiektuaren idea eskuzabalegia geunkan, uste genduan ahalik eta jenterik gehienari oholtzan agertzeko aukerea emon behar geuntsala. Hau da, barikuan obra bat egoten zan, zapatuan beste bat, domekan barriro beste bat... Zoramena izan ziran lehenengo hileak, eta konturatu ginan egun guztia pasetan genduala muntaiak ipini eta kentzen. Ez zan bideragarria eta publikoarentzat be ez zan erakargarria.\nOrduan, gauzak garbi ikusi genduzan: Pabilioi 6ren inguruan gabizanok hasi behar ginan sormen lanean, programazino finkatuagoa atondu. Pabilioi 6n batzen gara produktore, zuzendari, aktore, teknikari eta abarrak, eta espazio honi esker sortzen doguz obra batzuk, bestela sekula egingo ez ziranak. Hori izan da gure pausu handia, eta asmau dogu. Ez gara konpainia bat, jente piloa batzen gara hemen, eta horrek jarduera sendoa eragiten dau.\n6.- Arte eszenikoetako eragile guztien ordezkariek lekua dabe, beraz, Pabilioi 6n.\nBai, jente ugari batzen gara hemen, baina, batez be, askotariko jentea dala nabarmenduko neuke. Belaunaldi guztietako kideak dagoz, ni orain hemengo gizon zaharra naz ia, eta alboan dodaz 20 urteko neska-mutilak, antzerki-eskolatik urten barriak.\n7.- Produkzino propioak indar handia dau Pabilioi 6n. Zelan orekatzen dozuez zeuen obrak eta kanpokoak?\nGaur egun, lehentasuna produkzino propioei emoten deutsegu. Baina kontuan izan behar da, guk propiotzat doguzan proiektu asko Pabilioi 6ren egunerokoaren parte ez diran jenteagaz egiten dirala. Pitxitxi egin genduanean, adibidez, Lander Otaola ibili zan dana lantzen, baina, neurri baten, Pabilioi 6ren produkzinoa be izan zan. Jente asko erakarten dogu, eta geure espazioan sartu. Sormena barrutik bultzatzea eraginkorragoa dala ikusi dogu.\n8.- Gazte Konpainia be badago Pabilioi 6n. Harrobia lantzea beharrezkoa da halako proiektu batek aurrera egin deian?\nBai, duda barik. Nahi izango neban nik, 20 urtegaz honen moduko espazio bat eskura izan baneu. Gazte Konpainiaren helburua da gazteentzat espazio bat sortzea, aukerak emotea, saltoa egin deien. Egonkortutako proiektua da Gazte Konpainia, eta, horri esker, laster bere lokala izango dau, Pabilioi 6ren alboan.\n9.- Zelako publikoa joaten da Pabilioi 6ra?\nGure publikoaren oinarria antzerkiaren maitaleak dira, Pabilioi 6 egongo ez balitz be antzokira joango litzatekezenak. Horreekaz batera, guk badogu publiko gazte bat, jakinminez datorrena, beste gazte batzuek egiten dabena ezagutu nahi dabenak. Ganera, publiko barriak be sortu doguz, ahoz ahokoari esker. Gugana lehenengoz datorren jentea da gure publizistarik onena, gero beste lagun batzuei kontetan deutselako zer dagoan Pabilioi 6n, eta holan goaz publiko barrietara zabaltzen. Hori guztia kontuan hartuta, gure publikoak danetariko ezaugarriak ditu, ezin dogu perfil bat zehaztu, edade, gustu eta gizarteko eremu guztietako jentea etorten da.\n10.- Pandemiaren sasoian Pabilioi 6ri martxan eustearen alde egin dozue, programa zabala eskainiz. Dana dala, azken urte eta erdia gogorra izan da zuentzat be bai?\nKolpe gogorra izan da sektorearentzat. Guk geure burua pribilejiadutzat dogu, zelanbait esatearren, gitxienez leku bat daukagulako batzeko eta geure proiektuak aurrera eroateko. Baina gogorra da bizirautea, ze lehen bagenkian publikoak aretoa bete ezkero Pabilioi 6k martxan segitzeko nahikoa izango genduala, justu-justu. Orain, aretoak erdizka baino ezin doguz bete, egin kontu. Baina ez gara geratu, uste dogu guardiako antzokia garela, baldintza txarragoetan izanda be, aurrera egin behar dalako. Kultureak, segurua izateaz gan, funtzino terapeutikoa dau pandemian.\n11.- Kontuak kontu, hamar urte bete dozuez, eta 2021-22 denporaldia be hasi da. Palabrarismos estreinau dozue egunotan, zelako obrea da?\nOlgeta komiko baten modukoa da Palabrarismos, hizkuntzearen bilakaerea jorratzen dau. Hiru aditu ospetsuren berbaldi bat da abiapuntua, dana bikain doa, baina, ia konturatu barik, berba-jokoen mundu baten sartzen ditue ikusleak. Aste Nagusia egingo litzatekeen egun honeetarako aproposa da era honetako ikuskizun bat, antzerkiaren bidez egindako olgeta freskoa da.\nGanera, Gazte Konpainia Gris egiten dabil egunotan. Grease komedia musikalean oinarrituta dago izenburua, baina Gris idatzita, sasoi bateko Bilbo grisaren eta harrezkero egon diran aldaketen ingurukoa dalako. Gazteek emon deutsen ikuspegia harrigarria da. Komedia-karaoke bat dala dinoe egileek, karaoke baten kokatuta dagoalako, musikea dago, umorea...\nArgazkiak: Pabilioi 6 eta ramonbarea.com\n1. Ramon Barea | Ikusi handiago | Argazki originala\n2. Aretoa, barrutik | Ikusi handiago | Argazki originala\n3. Gaur egungo sarbidea | Ikusi handiago | Argazki originala\n7. 'Palabrarismos' antzezlanerako jantziak | Ikusi handiago | Argazki originala\n9. Pabilioia hutsik, orain dala hamar urte, aretoa egin baino lehen | Ikusi handiago | Argazki originala


Arkamurka natur taldea: ekaina 2016\nOzeanoen nazioarteko eguna zela baliatuz Arkamurkako taldekidea den Aitor Leiza Zumaiarrak mahai inguru batean hartu du parte berriki. Bertan Euskal herriko kostaldearen egoeraren erretratua egin dute urpekariek, biologoek, ingurumen adituek eta ekintzaileek. Eta gune babestuetan arrantza arte debekatuak erabiltzen direla salatu ere bai. HEMEN sartuta Bidatz Villanuevak Berria egunkarian mahai inguruari buruz osatutako kronika interesgarria bilatuko duzue.\nEgilea: Asier Aldalur Zulaika ordua: 00:40 iruzkinik ez:\nEtiketak: hitzaldia, mahai ingurua\nEgilea: Asier Aldalur Zulaika ordua: 00:01 iruzkinik ez:\nDenera hiru sari eman dituzte eta Arkamurkari "Sare" saria eman zaio, WEBean euskarari ematen zaion tratamentuarengatik. Ekitaldiko hizketa laburretan Arkamurkak euskararen alde orokorrean daraman bidea goraipatu da, ez WEBa bakarrik. Eskultura eta diploma bat ere oparitu dizkigute, Manterola artistak egina. Sariak ematen: Alkatea, Euskara-zinegotzia, Aholku-batzordekide bat eta Maite Etxaniz izan dira. Sariak jasotzen Asier Aldalur Arkamurkako blog harduraduna eta Martxel Aizpurua idazkaria izan gera eta guri laguntzen beste hiru taldekide ere izan ditugu. Kronika eta argazki gehiago HEMEN . Aurrera begira eskultura jarriko dugu elkartean eta aurrera egin behar dugula gogoratu araziko digu.\nEgilea: Asier Aldalur Zulaika ordua: 17:50 iruzkinik ez:\nEtiketak: Sare saria


EKBren desegitea | Soziolinguistika Klusterra\nAtarikoa » EKBren desegitea\nDonostian, 1999ko otsailaren 27an Euskal Kulturaren Batzarrearen (EKB) Nazio Batzordeak egin duen bilkuran, besteak beste erabaki hau hartu da:\nEKBren helburu nagusiak erdiesten ari dira, arrakastaz gainera. Batetik, euskalgintza osoa edo ia osoa bilduko duen gune bat osatzea lortu da, Kontseilua. Bestetik, EKBk bere hastapenetik bultzatzen zuen Plangintza Orokorraren prozesua abian da, Kontseiluaren eskutik aurrera ateratzen ari den Plan Estrategikoa alegia. Gainera, Plan Estrategikoaren beharra eta gauzatzea gizarteko sektore zabal horretatik at, euskalgintzatik at, beste sektore batzuetara ere hedatzen ari da, hala nola, tokian tokiko administraziotara, lan mundura e.a. EKBk bere sorreratik aldarrikatu duen helburua gauzatzen dela ikustea euskalgintza osoaren lorpena da.\nLorpen hauek eman daitezen EKBren ekarpena ere garrantzitsua izan da, historikoki euskalgintzarentzan funtsezko bilakatu diren beste proiektu batzuk (UEMA eta Euskaldunon Egunkaria kasu) aurrera atera ahal izateko egindako ekarpena bezalaxe.\nEragite funtzioa, hots administrazio publiko, erakunde sozial eta politikoek euskararen aldeko urratsak eman ditzaten eragitea, funtsezko egitekoa da eta euskalgintzatik erantzun beharrekoa. EKBk zeregin honetan bete duen espazioa garrantzitsua izanik ere, ez da ondorioztatzen bilgune honek jarraitu behar duenik funtzio hori betetzeko. Jadanik eragite funtzioa euskalgintzako beste erakunde batzuk ere betetzen dute, hala ere, beharrezkotzat jotzen da ahal den neurrian EKBk bete duen espazioa hori euskalgintzako beste erakunde batek edo batzuk betetzen jarraitzea.\nZerbitzuak, nazioarteko harremanak eta hainbat sektoretan bideratu izan diren dinamikak garrantzitsuak izanik ere eta euskalgintzan eta euskalgintzarentzat bere funtzioa betetzen dutela garbi izanik ere, ez dira EKBren betebeharretan lehentasunezko funtzioak izan. Hala ere, beharrezkoa ikusi da hainbat zerbitzu eta dinamikek segida izatea beste erakunde eta bide batzuetatik.\nAurrekari hauek kontuan hartuz, hurrengo erabakia hartu du Nazio Batzordeak:\nEKBren Nazio Batzordea bildurik, Konfederazio honen iharduna eta geroari buruzko eztabaida eman ondoren eta goian aipatu ondorioetara iritsita, Euskal Kulturaren Batzarrea-Euskalgintzarako Konfederazioa desegiteko erabakia hartu da.\nErabaki honen ondorioz, Nazio Batzordeak Kitapen-Batzordea izendatu du, desegite prozesua burutu dezan; hala nola, aurtengo proiektuei amaiera emateko, zerbitzuak intzuldatzeko, inbentarioa egiteko eta Konfederazioaren eskubideak eta betebeharrak baloratzeko eta likidatzeko.\n30. 1999ko ekaina. Suomieraren normalkuntzaz


About: New Deal\nNew Deal ingelesez, Itun Berria euskaraz, Amerikako Estatu Batuetan egindako programa batzuk izan ziren. Plangintza zabal baten barruko programa gehienak 1933 eta 1938 urteen tartean egin ziren nahiz eta gutxi batzuk beranduago egin. Helburuak 1929ko kraxak ekarri zituen ondorio txarrak konpontzeak ziren. Hiru helburutan laburbildu daiteke: Langabezia eta pobreziarekin amaitu, ekonomia hobetu eta sistema finantzieroa hobetu berriro 1929ko gertatu ez zedin. Mundu kapitalistan krisiaren aurkako politika nagusia New Deal delakoa (banaketa berria edo itun berria) izan zen Amerikako Estatu Batuetan, eta hori Franklin Delano Roosevelt presidenteak sustatu zuen. Printzipio hori aplikatzean, urratu egin ziren kapitalismo klasikoaren funtsezko alderdi batzuk. Baita ere deflazioarekin amaitzea lortu zuten. Ekonomiaren eta gizartearen arloko neurri horien helburua produkzioa sustatzea zen, eskaria suspertuz. Neurriok gobernuak hartu zituenez, hautsi egiten zen estatuak liberalismo ekonomiko klasikoan ordura arte izandako inhibizioa. Alderdi horretatik, bankuak berritu egin ziren, aginte publikoek horren gainean zuten kontrola indartuz, eta, aldi berean, bezeroen babesa ere hobetu egin zen. Administrazioak langile langabetuak kontratatu zituen, ekipamenduko lanak egiteko, soldata onargarrien truke; horrela, egoera horretan zazpi milioi langile ere egon ziren.Eskaria suspertzeko, nekazariei bermatu egin zizkieten prezioak, eta langileei, berriz, talde-hitzarmenak segurtatu zitzaizkien, gutxieneko soldata finkatuz eta lanaldia murriztuz. Inbertsio pribatuen urritasuna, azkenik, obra handietako inbertsio publikoarekin ordeztu zen. Rooseveltek erraz garaitu zuen Herbert Clark Hoover, 1932ko presidentzia-hauteskundeetan, eta, horren eraginez, Amerikako Estatu Batuetako politikaren norabidea goitik behera aldatu zen. Rooseveltek ideia aurrerakoiak zituen, eta Amerikako Estatu Batuetako historia osoko presidenterik gogokoenetarikoa bilakatuko zen: lau aldiz izan zen presidente. Roosevelten arrakastarik handiena herriari suspertezeko konfiantza itzultzea izan zen, eta, horretarako, neurri berritzaileak aplikatu zituen. (eu)\nNew Deal ingelesez, Itun Berria euskaraz, Amerikako Estatu Batuetan egindako programa batzuk izan ziren. Plangintza zabal baten barruko programa gehienak 1933 eta 1938 urteen tartean egin ziren nahiz eta gutxi batzuk beranduago egin. Helburuak 1929ko kraxak ekarri zituen ondorio txarrak konpontzeak ziren. Hiru helburutan laburbildu daiteke: Langabezia eta pobreziarekin amaitu, ekonomia hobetu eta sistema finantzieroa hobetu berriro 1929ko gertatu ez zedin. (eu)\nNew Deal (eu)


Erabilerraztasuna | Euskalduna Jauregia\nWeb baten erabilgarritasunak orrian eta bere edukietan ahalik eta erabiltzaile gehien sartzeko erraztasun maila neurtzen du.\nOn line aritzean aintzat hartzen ditugu honako hauek: nabigatzaileak, konexio elementuak, periferikoak, nabigatzailearen konfigurazioa, etab.\nZailtasunei begira, agerian suertatzen diren urritasunei egiten diegu erreferentzia, hala nola, ikusmen, entzumen, adimen eta mugimen urritasunei.\nwww.euskalduna.eus webguneak bere webgunearen erabilerraztasunarekin konpromezu irmoa du, ahalik eta erabiltzaile gehienera heltzeko itxaropenarekin, bezeroen urritasun mailak kontuan harturik. Horretarako, W3C atondutako teknologiak erabiltzen ditu, eta honako erabilerraztasunerako abiapuntuak.WAI 1.0.\nWebgunea erabiltzeko zailtasunik izanez gero, komentariorik luzatu nahi izanez gero, edo aferaren gainean zerbait helarazi nahi baduzu, mesedez, jar zaitez gurekin harremanetan. Horretarako, kontaktuan jartzeko honako inprimakia erabili “www.euskalduna.eus“.


(«Mairu baratz» orritik birbideratua)\nHarrespil edo cromlecha harri eta zutarriekin zirkulu edo elipse bat osatuz eraikitzen den monumentu megalitiko mota bat da. Euskal Herrian ugari dira mota honetako megalitoak, baina Oria eta Leitzaran bailara dute mugatzat, bailara hauetatik mendebaldera ez baita harrespil bat ere aurkitu. Euskal mitologian, bestalde, toki bereziak ziren; hain zuzen, jentil-baratze edo mairu-baratze izenez ere deitzen zaie, horien eraikuntza jentil edo mairuei egozten baitzitzaien. Erresuma Batua, Frantzian, Danimarkan eta Suedian ere zabaldurik daude. Harrespil asko talde txikitan elkartuta agertzen dira, lekuaren garrantzia agerian ipiniz. Hala ere, harrespil bakunak ere badira. Eztabaida dago harrespilak eraikitzeko asmo eta helburuei buruz: batzuk nekropolitzat erabili diren arren, gizataldeen biltoki eta astronomia behaleku moduan ere interpretatu da.[erreferentzia behar]\nOrriaren azken aldaketa: 7 iraila 2020, 15:29.


Berriz ere eskuragarri dago Pablo Beldarrain komandantearen liburua - Elgeta - Goiena.eus\nBerriz ere eskuragarri dago Pablo Beldarrain komandantearen liburua\nLarraitz Zeberio Lekuona 2017-10-05 18:48\nJon Etxezarraga, Nerea Villa, Maialen Beldarrain, Mari Carmen Amuriza eta Nerea Arantzeta gaurko aurkezpenean.\nJose Antonio Agirre lehendakariaren gobernuarendako jaso zituen Beldarrainek defentsa lerroko gorabeherak idatziz. Egoera kaotikoa tarteko, ordea, ez zuen txostena entregatzerik izan. 1980. urtean Editorial Bidasoak argitaratu zuen lana, eta 2012an Intxorta 1937 kultur elkarteak Historia crítica de la guerra en Euskadi 1936-1937 izenburupean. Orain, bigarren edizioak ikusi du argia.\nEAJko Martiartu bataloiko komandantea izan zen Pablo Beldarrain 1936ko gerran. Kanpanzar inguruko defentsa lerroetan ibili zen tropa frankistek 1936ko urrian egindako erasoaldian. Berriz itzuli zen 1937ko apirileko erasoaldiei aurre egitera.\nJose Antonio Agirre lehendakariaren gobernuak horrela eskatuta idatziz jaso zituen defentsa lerroko gorabeherak, baina frontea jausi zenean berarekin batera egin zuten dokumentu haiek erbesterako bidea. Editorial Bidasoak argitaratu zuen lehenengo aldiz Beldarrainen lana 1980. urtean, eta 2012an Intxorta 1937 kultur elkarteak hartu zuen lekukoa Historia crítica de la guerra en Euskadi 1936-1937 izenburupeko mila liburu argitaratuz.\nAgortuta daude guztiak. "Urte gutxian saldu dira. Historialariek eta ikerketa sakonean diharduten adituek eskatzen dizkigute", adierazi du 1937 kultur elkarteko kide Nerea Villak. "Beldarrain leku askotan izan zen 1936tik 1937ra, eta kontakizuna oso ondo eginda dago. Informazio iturri ona da eta erraz irakurtzen da, gainera", esan du.\n500 liburu eskuragarri\nGogora institutuaren laguntzarekin beste 500 liburu kaleratu ditu orain Intxorta 1937 kultur elkarteak. Gaur egin dute aurkezpena Elgetako memoria historikoaren euskal interpretazio zentroan eta Elgetako Udala egiten ari den Memoria Jardunaldien barruan. Ekitaldian izan dira, besteak beste, Beldarrainen alargun Mari Carmen Amuriza zein Maialen eta Ane alabak. Intxorta 1937 kultur elkartearen izenean Jon Etxezarraga eta Nerea Villa egon dira.\nLiburua hogei euroan dago salgai Elgetako zentroan, eta zortzi euroan aurki daiteke bertsio digitala Interneten. "Interesekoak dira Beldarrainek kontatzen dituenak. Informazio ugari ematen du Intxortako frontearen inguruan. Berak diseinatutakoa da, esaterako, zig zag motako lubaki sistema. Bonba bat jausten zenean kaltea gutxiago barreiatzen zen", esan du Villak.


fanen ahoskatzea: nola ahoskatu fan Ingelesa, Alemana, Frantsesa, Espainiera, Uzbekera, Mendebaldeko frisiera, Daniera, Luxenburgera, Turkiera, Norvegiera, Italiera, Serbiera, Errumaniera, Katalana, Poloniera, Nederlandera, Irlandako gaelera, Suedieran\nNola ahoskatu fan\nfanen ahoskatzea hemen Ingelesa [en]\nfann ahoskera Ahoskatu duenak: Chez (Estatu Batuak, Gizonezkoa)\nfann ahoskera Ahoskatu duenak: griffeblanche (Estatu Batuak, Emakumezkoa)\nfann ahoskera Ahoskatu duenak: Cobra1 (Estatu Batuak, Gizonezkoa)\nfann ahoskera Ahoskatu duenak: k8te (Estatu Batuak, Emakumezkoa)\nfann ahoskera Ahoskatu duenak: Focalist (Erresuma Batua, Gizonezkoa)\nfann ahoskera Ahoskatu duenak: carinejthomas (Erresuma Batua, Emakumezkoa)\nfann ahoskera Ahoskatu duenak: quentindevintino (Kanada, Gizonezkoa)\nHobetu dezakezu? Zure ahoskatzea desberdina da? Ahoskatu fan Ingelesan\nPartekatu fan-ren ahoskera Ingelesan:\nfan adibidea esaldi batean\nCan I take my photo with you? I'm a big fann ahoskera Ahoskatu duenak: stlowery (Estatu Batuak, Gizonezkoa)\nblowern ahoskera blower [en]\nventilatorn ahoskera ventilator [en]\nsupportern ahoskera supporter [en]\nfollowern ahoskera follower [en]\nadmirern ahoskera admirer [en]\naficionadon ahoskera aficionado [en]\nrootern ahoskera rooter [en]\nbackern ahoskera backer [en]\ndevoteen ahoskera devotee [en]\nfanen ahoskatzea hemen Alemana [de]\nfann ahoskera Ahoskatu duenak: Markuz (Alemania, Gizonezkoa)\nfann ahoskera Ahoskatu duenak: slin (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu fan Alemanan\nPartekatu fan-ren ahoskera Alemanan:\nder Fann ahoskera Ahoskatu duenak: firmian (Alemania, Gizonezkoa)\nder Fann ahoskera Ahoskatu duenak: Bartleby (Alemania, Gizonezkoa)\nFreundn ahoskera Freund [de]\nGefolgsmannn ahoskera Gefolgsmann [de]\nSchwärmern ahoskera Schwärmer [de]\nSympathisantn ahoskera Sympathisant [de]\nVerehrern ahoskera Verehrer [de]\ngetreuern ahoskera getreuer [de]\nMitläufern ahoskera Mitläufer [de]\nLehnsmannn ahoskera Lehnsmann [de]\nAnhängern ahoskera Anhänger [de]\nfanen ahoskatzea hemen Frantsesa [fr]\nfann ahoskera Ahoskatu duenak: Pat91 (Frantzia, Gizonezkoa)\nHobetu dezakezu? Zure ahoskatzea desberdina da? Ahoskatu fan Frantsesan\nPartekatu fan-ren ahoskera Frantsesan:\nadmirateurn ahoskera admirateur [fr]\naficionadon ahoskera aficionado [fr]\nfanatiquen ahoskera fanatique [fr]\ngroupien ahoskera groupie [fr]\npassionnén ahoskera passionné [fr]\nferventn ahoskera fervent [fr]\nexaltén ahoskera exalté [fr]\nenthousiasten ahoskera enthousiaste [fr]\nzélateurn ahoskera zélateur [fr]\nfanen ahoskatzea hemen Espainiera [es]\nfann ahoskera Ahoskatu duenak: Pablo2012 (Argentina, Gizonezkoa)\nfann ahoskera Ahoskatu duenak: ARTUR (Kolonbia, Gizonezkoa)\nfann ahoskera Ahoskatu duenak: formular (Espainia, Gizonezkoa)\nHobetu dezakezu? Zure ahoskatzea desberdina da? Ahoskatu fan Espainieran\nPartekatu fan-ren ahoskera Espainieran:\nseguidorn ahoskera seguidor [es]\napasionadon ahoskera apasionado [es]\nentusiastan ahoskera entusiasta [es]\nfanáticon ahoskera fanático [es]\naficionadon ahoskera aficionado [es]\nadmiradorn ahoskera admirador [es]\nadepton ahoskera adepto [es]\nfanen ahoskatzea hemen Uzbekera [uz]\nfann ahoskera Ahoskatu duenak: Makhmudkhon (Uzbekistan, Gizonezkoa)\nHobetu dezakezu? Zure ahoskatzea desberdina da? Ahoskatu fan Uzbekeran\nPartekatu fan-ren ahoskera Uzbekeran:\nfanen ahoskatzea hemen Mendebaldeko frisiera [fy]\nfann ahoskera Ahoskatu duenak: Famke (Herbehereak, Emakumezkoa)\nHobetu dezakezu? Zure ahoskatzea desberdina da? Ahoskatu fan Mendebaldeko frisieran\nPartekatu fan-ren ahoskera Mendebaldeko frisieran:\nfanen ahoskatzea hemen Daniera [da]\nfann ahoskera Ahoskatu duenak: CMunk (Danimarka, Gizonezkoa)\nHobetu dezakezu? Zure ahoskatzea desberdina da? Ahoskatu fan Danieran\nPartekatu fan-ren ahoskera Danieran:\nfanen ahoskatzea hemen Luxenburgera [lb]\nfann ahoskera Ahoskatu duenak: piral58 (Luxenburgo, Gizonezkoa)\nHobetu dezakezu? Zure ahoskatzea desberdina da? Ahoskatu fan Luxenburgeran\nPartekatu fan-ren ahoskera Luxenburgeran:\nfanen ahoskatzea hemen Turkiera [tr]\nfann ahoskera Ahoskatu duenak: belenu27 (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu fan Turkieran\nPartekatu fan-ren ahoskera Turkieran:\nfanen ahoskatzea hemen Norvegiera [no]\nfann ahoskera Ahoskatu duenak: Hannek (Norvegia, Emakumezkoa)\nHobetu dezakezu? Zure ahoskatzea desberdina da? Ahoskatu fan Norvegieran\nPartekatu fan-ren ahoskera Norvegieran:\nfanen ahoskatzea hemen Italiera [it]\nfann ahoskera Ahoskatu duenak: Lilianuccia (Italia, Emakumezkoa)\nHobetu dezakezu? Zure ahoskatzea desberdina da? Ahoskatu fan Italieran\nPartekatu fan-ren ahoskera Italieran:\nfanen ahoskatzea hemen Serbiera [sr]\nfann ahoskera Ahoskatu duenak: Milan (Serbia, Gizonezkoa)\nHobetu dezakezu? Zure ahoskatzea desberdina da? Ahoskatu fan Serbieran\nPartekatu fan-ren ahoskera Serbieran:\nfanen ahoskatzea hemen Errumaniera [ro]\nfann ahoskera Ahoskatu duenak: Salerosa (Errumania, Emakumezkoa)\nHobetu dezakezu? Zure ahoskatzea desberdina da? Ahoskatu fan Errumanieran\nPartekatu fan-ren ahoskera Errumanieran:\nfanen ahoskatzea hemen Katalana [ca]\nfann ahoskera Ahoskatu duenak: Fumerola (Belgika, Gizonezkoa)\nHobetu dezakezu? Zure ahoskatzea desberdina da? Ahoskatu fan Katalanan\nPartekatu fan-ren ahoskera Katalanan:\nfanen ahoskatzea hemen Poloniera [pl]\nfann ahoskera Ahoskatu duenak: helenazq (Polonia, Emakumezkoa)\nHobetu dezakezu? Zure ahoskatzea desberdina da? Ahoskatu fan Polonieran\nPartekatu fan-ren ahoskera Polonieran:\nfanen ahoskatzea hemen Nederlandera [nl]\nfann ahoskera Ahoskatu duenak: Jazzed (Herbehereak, Emakumezkoa)\nHobetu dezakezu? Zure ahoskatzea desberdina da? Ahoskatu fan Nederlanderan\nPartekatu fan-ren ahoskera Nederlanderan:\nfanen ahoskatzea hemen Irlandako gaelera [ga]\nfann ahoskera Ahoskatu duenak: generalbelly (Irlanda, Gizonezkoa)\nHobetu dezakezu? Zure ahoskatzea desberdina da? Ahoskatu fan Irlandako gaeleran\nPartekatu fan-ren ahoskera Irlandako gaeleran:\nfanen ahoskatzea hemen Suediera [sv]\nfann ahoskera Ahoskatu duenak: 1lofoten (Suedia, Gizonezkoa)\nHobetu dezakezu? Zure ahoskatzea desberdina da? Ahoskatu fan Suedieran\nPartekatu fan-ren ahoskera Suedieran:\nfan också jävla bögn ahoskera Ahoskatu duenak: dotmejaepeter (Suedia, Gizonezkoa)\nfan oraindik ez dago ahoskatua:\nGrabatu fan fan [eu] Ba al dakizu fan ahoskatzen?\nGrabatu fan fan [gd] Ba al dakizu fan ahoskatzen?\nGrabatu fan fan [gl] Ba al dakizu fan ahoskatzen?\nGrabatu fan fan [egl] Ba al dakizu fan ahoskatzen?\nEskatu ahoskera berri bat Ahoskatzea hemen: Alemana Daniera Emiliera Errumaniera Eskoziako gaelera Espainiera Euskara Frantsesa Galiziera Ingelesa Irlandako gaelera Italiera Katalana Luxenburgera Mendebaldeko frisiera Nederlandera Norvegiera Poloniera Serbiera Suediera Turkiera Uzbekera


Elurpean jokatzen ari da XII. Mus Txapelketako atzeratutako finala Leitzan EHmus\nMikel Zabaleta Leitzako Alkateak egin die harrera bertaratutako zazpi herrialdetako muslariei. Pozez hartu ditu oztopoak oztopo banandurik dauden zazpi euskal herrialdetako muslariak bat eginik nazio gisa aritzeko gaur erakutsitako konpromisoarekin.\nJarraian 2020ko zazpi herrialdetako txapeldunak deitu dituzte oholtzara eta agurra dantzatu diete.\nBIZKAIAtik ORDUÑAko - JOSE L HERNANDEZ eta ARKAITZ LARRAZABAL\nNAFARROA GARAItik IRUÑEAko TXANTREA auzotik - JUAN AGIRRE eta GREGORIO ALVAREZ\nBEHE NAFARROAtik Lasako XABI LARRE eta INAKI LARRE\nGIPUZKOAtik ORIOko IBAI ESOAIN eta JON UBEGUN\nZUBEROAtik Urdiñarbeko UFAU eta CAPITAIN\nLAPURDItik Hazparneko MALLET BRUNO eta OYHAGARAY PASCAL\nARABAtik Zigoitiko JOSE ARANEGI - JESÚS IBAÑEZ\nJarraian Euskal Herriko Mus Federazioaren izenean hartu du hitza Josetxo Zabaletak:\nHasteko eta behin zorionak guztioi, bai hemen aurrean zaudetenoi bai eta gaurko finalera sailkatu zaretenoi ere. Herriz herri eta urtez urte, Euskal Herriak hordago!\nEuskal Herri osoko muslariak biltzea ideia eta asmo izatetik, ohitura bihurtu dugu. Zazpi herrialdetako muslariak herri gisa aritzeko eta lotzeko helburuarekin antolatu dugu Euskal Herriko Mus Txapelketa hamabigarrenez.\nBide horretan mus txapelketa hau, ahalik eta herri eta auzo gehienetara zabaldu nahi dugu, horretarako zuen laguntza eskatzen dizuegu, ziur gaude zuetako batzuen herrietan oraindik ez dela mus txapelketa antolatzen eta alboko herrietara mugitu behar duzuela. Ba datorren urterako animatu zaitezkete eta gurekin jarri harremanetan. Guk lagunduko dizuegu oso modu errazean zuen herrian txapelketa antolatzen. Horretarako egun osoan zehar zuen izena eman dezakezue edo informazioa eskatu antolakuntzako mahaietan.\nGoizean zehar, ligilla eran jokatuko dute 32 taldetan banatuta zazpi herrialdetatik etorritako 128 bikoteek.\nEguerdian sailkaturiko 32 bikotek Atekabeltza herri gunean herri bazkaria izango dute eta arratsaldean kanporaketa zuzena jokatuko dute.\nIBAI ESOAIN – JON UBEGUN\nXABI GOIKOETXEA – URKO OTAMENDI\nJUANJO NAVEROS - MARI SANTOS RUIZ\nJON URIBARREN - MARIUS FLORIU\nBEÑARDO ALUNDA – JOSELU RETEGI\nJOSE ANTONIO ORTIZ - JAIME BILBAO\nILLART LASA – BEÑAT EIZAGIRRE\nJUAN AGIRRE – JOSE RAMON AZKOITI*\n2020ko 12 EHMUS finala BERTARATUTAKOAK.pdf\n2 FASERA SAILKATURIKO 32 BIKOTEAK.pdf\n3 FASERA SAILKATURIKO 16 BIKOTEAK.pdf


Logroñon nabarmen nagusitu zen ULACIA GRUPO 49-66\nDenboraldiko tarte gogorrena ohorezko matrikularekin gainditzen du ULACIA GRUPOk etxetik kanpo hiru partidetan hiru garaipen lerrokatu ondoren.\nULACIA GRUPOk konpromezu zailak lerrokatzen zituen azken asteotan. Hiru partida, hirurak etxetik kanpo eta arerio zuzenen aurka. Tecnun, Tolosa eta Logroño. Hiruretan garaipena eskuratu du Jokin Collantesen taldeak. Gainera Unai Eizagirre, taldeko kapitaina eta eskarmentu handieneko jokalaria txorkatilean min hartuta, ez da partida hauetan kantxara ateratzeko moduan egon. Beraz meritu handiagoa sekulako errendimendua ematen ari den taldearentzat. 5 jardunaldien faltan lidergoan jarri da talde zarauztarra. Lehen postuak hurrengo denboraldian berriro ere EBA mailan jolasteko eskubidea ematen du. Badirudi burruka horretan hiru talde geratu direla, ULACIA GRUPO, azpeitiko Disdira eta Durangoko Tabirako. Hurrengo asteetan bi taldeen aurka jokatu beharko du talde zarauztarrak, beraz ez zaigu emozioa faltako.\nAurreko bi partidetan ez bezala talde zarauztarrak nagusitasunarekin irabazi zuten Errioxan. LBC Cocinas-ek EBAra igotzeko moduko taldea dauka, baina, goiko postuetan aritu arren, uste baina errendimendu kaxkarragoa erakusten ari da. Lehen laurden berdindu baten ondoren, 16-15 etxekoen alde, zarauztarrak sei hiruko lerrokatu zituzten bigarren laurdenean, atsedenaldira 30-39 joanez. Handik aurrera zarauztarren abantaila ez zen 8 puntuetatik jeitsi eta bukaerako markagailuak 49-66 erakusten zuen zarauztarren partida bikainaren erakusgarri.\nAipatzekoa Aaron Centeno gaztearen hiru hirukoak eta Mikel Larrañagaren partida bikaina 11 puntu eta 6 asistentziekin. Beti bezala, Aitzol Eguskitzak ez zuen hutsegin eta 18 punturekin saskiratzaile nagusia izan zen beste behin.\nIgandean berriro Aritzbatalden dugu ULACIA GRUPO, ohiko ordutegian, igandean 18:00 Getxoren aurka. Sailkapenean erdikaldean kokatua dugu talde bizkaitarra eta irabazi beharreko partida da goiko postuetan jarraitu ahal izateko.


Geoparkeen Europako Astea, maiatzaren 23tik ekainaren 10 arte — Debabarrena turismo\nGeoparkeen Europako Astea, maiatzaren 23tik ekainaren 10 arte\nGeoparkeen Europako Astea, maiatzaren 23tik ekainaren 10 arte Euskal Kostako Geoparkeak parte hartuko du Geoparkeen Europako Astearen 8.en edizionan. Helburua Geoparkeen ondarea ezagutzera ematea eta ondare hau zaintzearen garrantzia nabarmentzea da, eta honetarako ekitaldiz betetako egitaraua prestatu dute. Edizio honen ardatza ondare kulturala da. https://www.debabarrenaturismo.com/eu/albisteak/geoparkeen-europako-astea-maiatzaren-23tik-ekainaren-10-arte https://www.debabarrenaturismo.com/eu/albisteak/geoparkeen-europako-astea-maiatzaren-23tik-ekainaren-10-arte/@@download/image/Flysch Beltza 04.JPG\nEuskal Kostako Geoparkeak parte hartuko du Geoparkeen Europako Astearen 8.en edizionan. Helburua Geoparkeen ondarea ezagutzera ematea eta ondare hau zaintzearen garrantzia nabarmentzea da, eta honetarako ekitaldiz betetako egitaraua prestatu dute. Edizio honen ardatza ondare kulturala da.\nDatorren maiatzaren 23tik ekainaren 10 arte, Euskal Kostako Geoparkeak Geoparkeen Europako Astearen 8.en edizioa ospatuko du. Ekimen honen helburu nagusia Geoparkeen ondarea ezagutzera ematea da, eta bide batez ondare hau zaindu eta mantentzaren garrantzia nabarmentzea. Horretarako, Euskal Kostako Geoparkeak adin guztietarako ekitaldiz betetako egitaraua antolatu du: hitzaldiak, ondare kulturalari bisita gidatuak, zinema, tailerrak, "Originala edo erreplika?" erakusketaren inaugurazioa, “Historiaurreko gizakia Geoparkean” marrazki lehiaketako sarien banaketa, edota GeoparkeZaleak egitasmoaren aurkezpena. Hemen ikus dezakezu egitarau osoa. Ekitaldiak doakoak dira, beraz aukeratu zurea, eta zatoz Geoparkeaz gozatzera!


Igandeko Udazkeneko Azoka, aterpean - Usurbil - Noaua.eus\nIgandeko Udazkeneko Azoka, aterpean\nNoaua Aldizkaria 2021-11-26 08:25\nCovid19 kasuen gorakada nahiz iragarria dagoen euria tarteko, Hurbilago Elkarteak egokitu egin du igande honetarako, azaroaren 28rako antolatua duen Udazkeneko Azoka. Ez du gaztetxoen jolasgunerik izango, postuak soilik frontoian.\nOsasun krisialdiak eta eguraldiak baldintzaturiko egunak bizitzen ari gara. Bi faktoreok tarteko, hainbat herri eragileek egunotarako iragarriak zituzten hitzorduak egokitzen edo atzeratzen ari dira. Hurbilago Usurbilgo ostalarien eta merkatarien elkartetik ohartarazi dutenez, igande honetarako, azaroaren 28rako iragarria zuten Udazkeneko Azokan zenbait aldaketa egin eta egunotako testuingurura egokitu behar izan dute.\nBatetik, dakizuenez, azokak bi eremu izatea aurreikusten zuten; herriko merkatarien eta sortzaileen nahiz herritik kanpotik hona etorri asmo duten artisauena. Postu guztiok Dema plazan kokatu nahi zituzten. Frontoian aldiz, puzgarri eta bestelako jolasekin gaztetxoenentzako eremua.\nAzken egunotan gaztetxoenen artean izaten ari diren covid19 kasuak edota konfinamenduak eta gaurtik hasita asteburu osorako iragarria dagoen giro euritsua tarteko, Hurbilagok gaztetxeoi zuzendutako jolas gunea bertan behera utzi eta aurrerago antolatzea erabaki dute. Dakizuenez gune honetarako sarrera doan eskura zitekeen, egunotan Hurbilago Elkartearen saltokietan erosketak egin eta puntuak pilatzen joanez gero. Hala egin dutenei puntuok gordetzea eskatzen diete antolatzaileek, aurrerago jolasgune hau antolatzen denerako baliatu ahalko dira eta.\nFrontoia jolas gunerik gabe hutsik geratuko denez, herriko merkatari eta sortzaileen nahiz herritik kanpotik datozen artisauen postuak Dema plazan kokatu ordez, frontoira lekuz aldatzea erabaki du Hurbilago Elkarteak. Euria iragarria dagoenez, babesean ospatuko da beraz azoka. Postuen artean, herri ordezkaritza batekin topo egingo duzue; Marije arropa dendak eta Lizardi liburu dendak bere eskaintza dendatik frontoira aterako dute. Saizar sagardotegiak txotxetik sagardoa dastatzeko aukera eskainiko du. Iragarria zegoen arren, Otar Goxo janari dendak azkenean ez du azokan parte hartzerik izango.\nHaiekin herriko hiru sortzaileek parte hartuko dute postuokin; Ione Iruretagoienak diseinatutako arropa erakutsiko du, urte amaierara arte Itziarko Burugorri ostatuan “kolore seriea” izeneko erakusketa kokatu duen Zorione Mendez bere “Marrak” proiektuarekin dator eta Buztinzulo elkartekoen zeramika postua ere bisitatu ahalko da. Gaztetxoen eremuan eskaintzekoak ziren tailerrari eutsi eta frontoian bertan eskainiko dute azkenean. Gogoan izan, hilaren 28an herriko merkatarien postuetan 20 eurotik gorako erosketaren bat eginez gero, Hurbilago Elkarteko establezimenduetan xahutzeko 5 euroko bonoa eskuratuko du.\nEguna: azaroak 28, igandea.\nOrdua: azoka 11:00-14:30 artean.\nTokia: Usurbilgo frontoia.\nInformazio gehiagorako: gertuago.eus\nAntolatzailea: Hurbilago elkartea.


“Izugarri ona da garbantzu eta brokoliagaz egindako hanburgesa” - Durango - Anboto.org\n“Izugarri ona da garbantzu eta brokoliagaz egindako hanburgesa”\nAitziber Basauri 2018-11-20 09:16\nIvan Zudairek ez du ez okelarik ez arrainik jaten. Iratxe Zudairek pauso bat aurrerago eman du eta, begano egin denetik, animalien deribaturik ere ez du hartzen. Kalitateko janariagaz eta animaliarik jan barik osasuntsu elikatu daitekeela uste dute, eta hori erakusteko, tresna bilakatu gura dute 'Power of Zanahoria'. Errezetak zabaltzen dituzte sare sozialetan, gaztelaniaz eta ingelesez. Barazki-jaleak zoriontsuagoak direla uste du Iratxek; Ivanek, berriz, tripa beteta dugunean garela zorintsu dio. Euren esperientziak zabaltzeko blog bat sortzea dute erronka.\nThe Power of Zanahoria. Zer da izen honek ezkutatzen duena?\nIvan: Barazki-jaleok ez ditugu bakarrik letxuga, azenarioa eta zerbak jaten. Egiteko errazak eta jateko oso onak diren jakiez elikatzen gara, eta hori ezagutarazi gura dugu. Oso gustuko dut kozinatzea, batez ere barazkiak: izugarri ona da garbantzu eta brokoliagaz egindako hanburgesa, edo azenario eta dilistekin egindakoa.\nPlateren argazki eta errezetekin aukera zabala dela erakutsi gura duzue?\nIratxe: Oso ondo jan daiteke animaliarik jan barik, haiek hil, erabili edo ustiatu barik. Hori erakutsi gura dugu. Errezetak ahanzturan ez gelditzeko ere bada. Munduko gizonik indartsuena beganoa da, greziarra.\nIvan: Kirolari asko ere beganoak dira. Marcos Llorente eta Hector Bellerin futbolariak edo Djokovic tenislaria, adibidez. Osasuntsua da barazki-jalea izatea, argal izatearen baliokide ez den arren. Txokolatezko brownie-ak edo barazki enpanadak kaloria asko dute.\nNoiztik zarete barazki-jaleak?\nIvan: Orain 11 hilabete hartu nuen erabakia. Animalien gehiegizko ustiapena mugatu behar dela uste dut.\nIratxe: Ezin dut ulertu inondik inora animaliak hiltzen diren mundua. Osasuntsu nago, ez zait falta ezer. Bost urte dira barazki-jalea naizela.\nUrtebete da beganoa zarela, Iratxe. Pauso bat aurrerago eman duzu?\nIratxe: Denetarik dago, baina beganook ez dugu inolako esplotaziorik gura, ez elikadura, ez kosmetiko, ez arropa, ez aisialdi modura. Animaliak gara eta ez dugu beste animaliarik esplotatu beharrik gure ustezko onerako. Ikasketa prozesu bat izan da. Hasieran ez zen erraza izan. Dietistarengana joatea oso garrantzitsua da.\nAnimalien deribaturik ez duzu erabiltzen.\nIratxe: Ez. Okela eta arrainaz gain, ez dut gurinik, esnekirik, arraultzarik, eztirik eta esnerik hartzen. Txokolatea ere ez, esnea badu. Gozoki dendan zerbait hartzea odisea da. Garbigarriei begiratzen diet eta ez dut larrua, artilea edo seta duen jantzirik erabiltzen.\nEz duzue ezer falta?\nIratxe: Ez. B12 bitaminagaz osatzen dugu elikadura. Baina haragi-jaleek ere animalien bidez hartzen dute hori, pentsua horregaz busten da.\nProteinarik ere ez duzue behar.\nIratxe: Okelak proteina osoa du, barazkiek ez. Baina lekaleak proteina piloa du eta arrozagaz batuz, okelarena berdindu zein gehitu daiteke.\nIvan: Beti jan ditugu garbantzuak arrozagaz eta barazkiekin. Barazki-jalea zarela-eta, nahastu egiten dira asko.\nInoiz pentsatu duzue uztea?\nIvan: Oraingoz, ez. Baina esana dut gainesfortzu bat eskatuz gero, sufrituz gero, utzi egingo dudala. Esan behar dut guztiaren gainetik errespetua dela gure araua.\nIvan: Barazki-jale edo begano izatea muturreko jarrerekin lotzen da. Ez da horrela. Gurago dut barazkiak jan, noski! Baina albokoak harburgesa jateak ez dit arazorik sortzen.\nOso sartuta dugu okela jatea?\nIvan: Oso barneratuta! Japonian, Thailandian, Mexikon… barazki piloa jaten dute, gu baino askoz gehiago. Bururatu ere ez zaigu egiten jatordu osoa barazkiz egitea.\nIratxe: Ogitarteko begetalek gazta, mahonesa, arrautza, urdaiazpiko egosia, atuna… dute (barrez). Gosez geratu garela ere uste dute, baina beteta gaude.\nZein menu eskainiko zenigukete?\nIvan: Azenario kroketak, ahuakate eta tomatedun tostada, eta brokoli wok-a. Gero, pisto enpanada. Postrerako natillak edo arroz-esnea.\nIratxe: Ardo saltsan egindako shiitake perretxikodun bolobanak, entsalada hornitua eta pisto lasagna. Postrerako, kalabaza pastela.


Irekia Eusko Jaurlaritza - Gobierno Vasco :: Ohiko osoko bilkura (2011-006-16)\nOhiko osoko bilkura (2011-006-16)\n2011.eko ekainak 17\n\nOhiko osoko bilkura (2011-006-16) 1.zatia Iturria: Irekia\n\nOhiko osoko bilkura (2011-006-16) 2.zatia Iturria: Irekia\n\nOhiko osoko bilkura (2011-006-16) 3. zatia Iturria: Irekia\n\nOhiko osoko bilkura (2011-006-16) 4. zatia Iturria: Irekia\nPuntu batzuk beste baterako utzi dira (4. puntua)\n1. Lehenbailehen eztabaidatzeko Mistoa-UPyD legebiltzar-taldeak egindako legez besteko proposamena, enpresen eta saltokien hizkuntza-askatasunari buruz. Eztabaida eta behin betiko ebazpena. (09\_11\_02\_01\_0578)\n2. Osasun Saileko osasun-zerbitzuen kontratazioko irregulartasunak ikertzeko batzordearen irizpena. Eztabaida eta behin betiko ebazpena. (09\_11\_08\_00\_0008)\n3. Legegintzako dekretuaren proiektua, Euskadiko aurrekontu-araubidearen arloan indarrean diren lege-xedapenen testu bategina onartzen duena eta Euskal Autonomia Erkidegoko sektore publikoko fundazio eta partzuergoei aplikatu beharreko aurrekontu-araubidea arautzen duena. Eztabaida eta behin betiko ebazpena. (09\_10\_10\_00\_0001)\n4. BESTE BATERAKO UTZIA. Mozioa, Laura Garrido Knörr Euskal Talde Popularreko legebiltzarkideak aurkeztua, Osakidetzaren enplegu publikoaren eskaintza berrietan euskarari buruzko balioespenaren gainean. Eztabaida eta behin betiko ebazpena. (09\_11\_03\_00\_0096)\n5. Euzko Abertzaleak, Aralar, Mistoa-Eusko Alkartasuna eta Mistoa-Ezker Batua Berdeak legebiltzar-taldeek egindako legez besteko proposamena, 1976ko martxoaren 3ko biktimak terrorismoaren biktimatzat jo beharrari buruz. Eztabaida eta behin betiko ebazpena. (09\_11\_02\_01\_0519)\n6. Euskal Legebiltzar Talde Popularrak egindako legez besteko proposamena, ibilgailu elektrikoa Euskadin bultzatzeko estrategiari buruz. Eztabaida eta behin betiko ebazpena. (09\_11\_02\_01\_0547)\n7. Aralar legebiltzar-taldeak egindako legez besteko proposamena, Espainiako Erresuma eta Vatikano Hiriaren artean sinatutako ituna denuntziatzeari buruz. Eztabaida eta behin betiko ebazpena. (09\_11\_02\_01\_0525)\n8. Mistoa-UPyD legebiltzar-taldeak egindako legez besteko proposamena, aurrezki-kutxen gobernu-organoak despolitizatu beharrari buruz eta euskal aurrezki-kutxen etorkizunari buruz. Eztabaida eta behin betiko ebazpena. (09\_11\_02\_01\_0541)\n2011.eko maiatzak 05\nOhiko osoko bilkura (2011-05-5)\n2016.eko maiatzak 19\nOhiko osoko bilkura (2016/05/19)\nOhiko osoko bilkura (2016/05/26)\nOhiko osoko bilkura (2017/2/16)\nOhiko osoko bilkura (2015/04/23)\n2011.eko maiatzak 27\nKontrolerako osoko bilkura (2011-05-27)\n2011.eko apirilak 14\nOhiko osoko bilkura. (2011-04-14)\n2017.eko urtarrilak 26\nOhiko osoko bilkura (2017/01/26)\nOhiko osoko bilkura (2014/2/27)


Iritzia | Kultura arnasgune | Geuria\nIritzia | Kultura arnasgune\nKoiu musika taldearen kontzertuaren argazkia / Geuria\nHau bai uda bitxia: hasiera Piruleta planetakoa izan zen, Asereje dantzak ikusi genituen Bizkaia-Kantabria mugan, bukaera ozpindu zaigu parranda larregi gustatzen omen zaigula aurpegiratu digutelako. Antza denez, errua beti besteena. Bien bitartean, erabakiak hartu egin dira: hauteskundeak egin egin dira, lanera bueltatu, oporraldia, ikasturte hasiera… eta gure aurtengo udako hit-a: ez-jaiak.\nHainbat herritan udarekin batera, urtero legez, jaiak heldu dira. Aurten, berriz, diferentzia txiki bat egon da, kultur programazioa ia bere osotasunean bertan behera geratu dela. Kontsumorako eremuak, ordea, hasiera batean errespetatu eta bukaeran arautu egin dira, baina, muga handirik jarri barik. Eta horrela sortu ditugu ez-jaiak: kontsumoa 10 – Kultura 0.\nMaiatzetik apurka-apurka joan gara berreskuratzen itxialdiaren stand-by-an utzitako guztia: lana, kontsumoa, senitarteko eta lagunekiko harremanak, kontsumoa, turismoa, kontsumoa, kirola, kontsumoa, kontsumoa … guzti horien gehiketa egingo bagenu gure bizimoduaren islada bat agertuko zen, bere gabeziekin. Erretratu horretan neuk hau botatzen dut faltan: kultura-eskaintza.\nEz-jaien ondorioz hainbat koronabirus foko agertu dira, denak kontsumo eremuetara lotuta. Neuk behintzat ez dut ezer entzun kale-antzerki edo ikuskizun batean sortutako fokoei buruz. Hala ere, kultur emanaldiak ia desagertzeraino urritu dira, kalean egiten direnak gehien bat. Zailagoa al da segurtasun arauak betetzea ikuskizun batean terraza edo supermerkatu batean baino? Zein da diferentzia gune pribatu eta eremu publikoaren artean horretarako? Hiriguneetako kaleak kontsumorako ez den beste zerbaiterako erabili ahal dira?\nOrokorrean kultura, edo kultura ekintzak zehazki, lagungarriak izan daitezke ospatzeko, barrez lehertzeko, esperimentatzeko, elkar harremanetarako, barru hausnarketarako, saminak arintzeko … hainbaterako ditugu bidelagun, aurten are gehiago. Oraingo egoeran kulturari bizkarra ematea ez zaigu doako aterako. Ausartak izan behar gara gizarte moduan, kultura eskaintza zabala eta kalitatezkoa bultzatuz, ez bada aurretik daukagun udazkenean arnasa hartzeko, kultur sektoreari arnasa emateko.\nSailkatuta: Ez-jaiak, Jaiak, Kultura\nBalta Hernandez: “Kuadrilla bateko kide izatea jaiez gozatzea baino gehiago ere bada: herriarekin konpromisoa edukitzea”\nUdaltzaingoak eta Ertzaintzak zaintza areagotuko dute Basauriko ez-jaietan\nEuskaltegian izena emateko epea zabaldu du Zeberiok


VILLE D'HENDAYE :: Portuak\nVILLE D'HENDAYE » Gure Hiria » Portuak\nATSEDEN-PORTUA – ARRANTZA-PORTUA\nPortualdea Txingudiko Badiako iparraldean hedatzen da, Bidasoako estuarioan. Han antolatu dira lehengo arrantza-portua eta atseden-portua, Pirinio Atlantikoetako departamenduak Hendaiako Herriko Etxeari eman itsas eremu publikoko dependentzietan.\n5 eta 20 metro arteko itsasontziak errezibi ditzaketen 890 leku. Pontoi guztietan, ur eta argi postuak badira. Ontzi-jabeei zerbitzu-sail zabala eskaintzen zaie: zaintza 24 orduz, erregaia gauez eta egunez, aparkalekuak, komun eta dutxa pribatuak.\nLehengo portualdeko parte batean, 3 hektareako ordoki publiko zabal bat antolatu da, itsas ekitaldi ezberdinak iragaten ahalko diren leku turistiko berri bat bihurtzeko asmoarekin. Badiako deskubritze-ibilaldiak zeharkatzen duen gune antolatu horren paregabetasuna hiri-berreskuratze dinamika batekin doa, TRIBORD-en ikerketa eta garapen zentroaren instalazioak bultzaturik. Ekipamenduen kudeaketa\n• Hendaiako Herriko Etxeko zerbitzuek ziurtatzen dute gune teknikoaren, zabalguneen eta jarduera-erabilera duten eraikinen kudeaketa.\n• 2007ko urtarriletik, ontzi-altxagailuaren ustiatzea udal zerbitzuen esku dago.


Graffcity - Nafarroako filmoteka - Nafarroako Filmoteka\nOtsailaren 2a, osteguna\nDenbora gutxian, kaleak mihise bat bilakatu zuren. Paretan paperezko orri ikaragarriak. Gazte basatiak hiria koaderno batetik hartu dute. Eta ni, gurutzatzen diren mezuei arreta jartzen hasi nintzen. Ahots harro eta diskretuetan. Iraganari buruz eta orainaldiari guruz hitz egiten dutenei arreta jartzen.\nMarrazkiak biltzen hasi nintzen, kale artisten pausoak jarraitzen, han eta hemen utzitako esaldiei argazkiak ateratzen… Pixkanaka pixkanaka bilduma arraro bat sortzen hasi nintzen; besteak nola sentitzen diren kontatzen didan bilduma.\nGraffitiak eta marrazkiak eta inprobisatu eta espontaneo batean egiten dira eta haietan sistemarenganako kritika, hausnarketa, sentimenduak… gurutzatzen dira. Imagionario kolektiboaren zati dira. Giza izaeraren egunkaria, gaua hurbiltzen denean idatzia.\nErrealizazioa : Cristina Aznar\nMusika : Daniel Aznar, Iñigo Moñux, Elizabet Isaacs y otros.\nLa Pecera Produkzioak\nIraupena : 51 min.\nOtsailaren 9a, osteguna, 20:00 O.\nOtsailaren 16a, osteguna, 20:00 O.


Besterik gabe • ZUZEU\nBertakoa bazina ulertuko zenuke Hondarribia eta Irunen gertatzen dena. Ez zarenez, baina, eta komunikabideen manipulazioa tarteko, uste izango duzu, agian, alardea dela, kasu, erakunde publikoen baimenaz (udaletxearen kasuan babesaz) urterik urtera matxismoa goratzen duen ekitaldi publiko zein jendetsua. Zeinen erratuta zauden!\nBertakoa bazina, eta ez zara, ez zenuke Hungariako presidentearen jarduna hain estu hartuko. Baliteke, bai, heriotzatik ihesi datozen siriarrei harrera beroa eskaini ez izana Victor Orbanek, are, trenetan sartu eta kontzentrazio esparruetara eraman izanak eragitea zugan halako barne zimiko garratza, baina kontua da zure sofaren goxotasunetik ez zarela bertako egoeraren konplexutasunaz jabetzeko gai, eta zuk basakeria, arrazakeria eta beste keria pila ikusten dituzun tokian politikari arduratsu bat besterik ez egotea, bere herritarren hobe beharrez ari dena. Langintza horretan Petra Laszlo bezalako gudariak alboan dituena, dena esate aldera.\nAzken asteetako bi adibide baino ez dira. Beste asko daude. Irakasgaia erraza da: jendartea ez da askotan ankerra, makurra ezta bihozgabea ere. Izatekotan, bertakoa da. Bizi gaituen sistema ere ez da berez bidegabea, konplexua baizik. Bertako jendartea mundu konplexu batean. Besterik gabe.\nerrfuxiatuak, hipokrisia, hondarribia, siria\nPlaneta bati euskarazko “Herensuge” izena jarri nahi? (Ba, botoa eman)\nZer duzu buruan “Besterik gabe”-ri buruz\nAitor 2015-09-14 10:01\nInteresgarria zure ekarpena, Eñaut. Ez dut esango bete-betean zurekin ados nagoenik, baina bai beste ikuspuntu bat eskaintzen diezula aipatzen dituzun bi gaiei.\nHondarribi eta Irungo alardeen inguruan beti egon naiz erabat harrituta. Badakit zuzen eta “korrektoena” alarde mistoaren alde egotea dela, baina barruan zerbaitek galdera ikurra piztu izan dit, kontuan izanik bertan zenbatek adierazten duten alarde horren kontrako iritzia eta jarrera; eta tarte horretan emakumezkoak eta gazteak egotea. Hori bai, plastiko beltzena uste dut ezin dela inolaz ere onartu.\nHungariakoa, beste kontu bat da, baina zer pentsatua ematen dit.


ZUONDOAN - - Maxixatzen.eus\nItziar Elias 2013-04-15 22:43\nArgazkiak: Jon Andoni Martin\nZUONDOAN ekimenak dokumental bat eta antzerki lan bat aurkeztuko ditu herritarrei harrera zer den azaltzeko.\nZuondoan gure inguruneko hainbat harrera esperientziatan oinarritutako dokumental bat aurkezteko elkartu da.\nJakina denez, gaur egun oraindik ere, Familia Harreraren baliabidea ezezaguna da gizartearentzat. Aldi berean, ordea, gero eta gehiago dira, zenbait arrazoi tarteko, haurrak babesteko baliabideren batean parte hartu behar duten neska-mutikoak, familia naturalaren egoeraren ondorioz, horrek dakarren guztiarekin.\nBaliabide hori ezagutarazteko helburuarekin, bideo dokumentalaz gainera, antzerki saioa eta informazio hitzaldia prestatu dira, Gipuzkoako hainbat udalerritan.\n"Gu ere harrera familia gara"\nLehenengo dokumentala egiteko ideia harrerako umeen eta beraien familien inguruan sortzen den inkognitari erantzuten saiatzea da.\nDokumentalaren egitura Euskal Herriko errealitate eta gune desberdinetako familiei egindako elkarrizketetan oinarrituta dago, eta horiek gauza bat partekatzen dute: guztiak ala guztiak harrera familiak dira.\nBideoak gurasoen, anai-arreben eta harrerako haurraren inguruan bizi diren gainerako pertsonen esperientziak ezagutarazten ditu.\nAurkezpen jardunaldia martxoaren 15ean egin dugu,12:00etan Koldo Mitxelenan, eta Beroa Elkarteak eta proiektuaren lau sustatzaileok parte hartu dugu.\nPrentsaurrekoaren bideoa (Jon Andoni Martin): http://youtu.be/rr1Zd_pHrsY\n- Gizarteari harreraren kulturari buruz hausnarketa eginaraztea eta ingurunean dagoen desinformazioa gainditzea dira bideoaren helburuak.\n- Bideoa sorta baten lehenengoa izango da, eta asmoa gure gizartean "tabu" diren hainbat gai beste modu batez ikustea da.\nTel: 688 877 951\n“Maddi eta Antton” antzerkia\nIñigo Aranbarrik eta biok antzerki lan bat prestatu dugu, aurki estreinatu eta urtean zehar ezagutaraziko dena. Haurrei zuzendutako liburuxka bat ere moldatu dugu, Maddi eta Anttonen istorioa kontatuz, Irrien Lagunen elkarlanarekin.\n“Maddi eta Antton” lanaren haria parke batean garatzen da, eta bertan Maddik eta Anttonek, beren jolas, elkarrizketa eta zalantzen bitartez, harrerako umeen egoera hurbilagotik ezagutzeko aukera emango digute.\nAntzerki lan horren bitartez, gizarteari harrerako haurrei beste begi batzuez begiratzen lagundu nahi zaio, eta horien sentimenduak naturaltasunez tratatzen.\nSail baten lehenengo bideoa\nZUONDOAN hainbat dokumental sortzeko asmoarekin sortu da, gaur egun lantzen zail samarrak diren hainbat egoera edo gairi buruzko ikuspegi baikor bat partekatzeko.